Klipersi timskom igrom zaustavili Jokića (VIDEO) - Aktuelnosti US\nKlipersi timskom igrom zaustavili Jokića (VIDEO)\nKošarkaši LA Klipersa nadigrali su Denver sa 87:85 na svom terenu uprkos novoj odličnoj igri Nikole Jokića kome se u efikasnosti pridružio i Aron Gordon. Domaćini su ipak sjajnom timskom igrom uspeli da anuliraju njihovu efikasnost.\nDomaćini su ipak u nastavku timskom igrom preuzeli inicijativu i meč uvelii u neizvesnu završnicu koju su pretvorili u konačnu pobedu.\nAron Gordon i Nikola Jokić su meč završili kao najefikasniji igrači sa dvostrukim dvocifrenim učinkom. Gordon je uz 30 postignutih poena imao 12 skokova i jednu asistenciju, a Jokić 21 poen, 13 skokova i 8 asistencija, ali to nije pomoglo njihovim timu.\nTags: Cikago BulsDenverDenver NuggetsDetroit PistonsGordonJokicKlipersiLa KlipersiNBAnba ligaNikola Jokić\n„I omikron i deltu će ubiti“ – Bugari posvetili pesmu Đokoviću (VIDEO)\nČikago zahteva da dadilje i negovatelji rade pod ugovorima


srbijasport.net - Vesti - Kajak - Tarket iz Bačke Palanke vratio primat najboljeg kajakaškog kluba u Srbiji\nUtorak, 27.07.2021 00:44\nOd 3. do 6. septembra u Bačkoj Palanci, na jezeru Tikvara, održano je državno prvenstvo u kajaku i kanuu na mirnim vodama. Bile su zastupljene sve starosne kategorije od pionira do seniora. Tokom četiri dana prvenstva na programu je bilo 175 trka, na kojima je uzelo učešće 400 takmičara iz 30 klubova. Pioniri su se takmičili na stazi od 500 i 1000 metaras, dok su ostali imali dodatnu disciplinu sprint na 200 metara.\nSveukupni pobednik je domaći Tarket (558,5 bodova), drugo mesto je pripalo Zorki iz Šapca (513,5), treće BSK iz Borče (407,5)… Po kategorijama najbolje pionire imao je Tisin cvet iz Sente, drugi je Tarket i treći Dunav iz Bezdana. Bačkopalančani su imali najuspešnioje kadete, ispred Zorke iz Šapca i Dunava iz Bezdana. Šapčani su najviše bodova sakupili u konkurenciji juniora, ispred domaćina i BSK-a iz Borče. Među najstarijim seniorima primat su osvojili kajakaši i kanuisti iz Bačke Palanke, druga je novosadska Vojvodina i treći BSK iz Borče.\nOd pojedinačnih ostvarenja vredi izdvojiti među najmlađima Aleksandra Jovanovića iz Vala (S. Mitrovica) i Sdtefana Vignjević, dok je kod devojčica prednjačila Dunja Stanojev. U konkurenciji kadetkinja najviše uspeha imale su Olivera Mihajlović i Anja Dmnjanov. Branislav Lagundžić i Nikola Karanović su osvojili naslove u juniorskim trkama u kajaku. U konkurenciji seniora postignuti su evropski rezultati i bukvalno su stotinke odlučivale o konačnom plasmanu. Nije ni čudo ako se zan da su nastupili nosioci medalja sa evropskih i svetskih šampionata kao što su Milica Starović, Marko Novaković, Marko Dragosavljević. U sprintu na 200 metara slavio je Marko Novaković, na 500 metara pobedio je Ervin Holpert, a na 1000 metara Bojan Zderal. Kod devojaka neprikosnovena je bila Milica Starović na 200 i 500 metara.\nDobri poznavaoci prilika u srpskom kajakaškom sportu tvrde da je po kvalitetu i ostvarenim rezultatima prvenstvo bilo jedno od najkvalitetnijih u poslednjoj deceniji. Prvenstvo je ujedno bilo poslednja provera za sastav seniorske reprezentacije. Najbolji juniori i juniorke (rođeni 2002.), narednog vikenda učestvovaće na turniru Olimpijskih nada u Segedinu.


Zaev: Nema alternative punopravnom članstvu SM u EU\nTanjug 22. oktobra 2019. 11:13\nSKOPLJE – Premijer Zoran Zaev izjavio je da za Severnu Makedoniju ne postoji druga alternativa osim da bude punopravna članica Evropske unije i da je ideja „strateškog partnerstva“ za Skoplje neprihvatljiva.\nZaev je to rekao gostujući na televiziji Alsat M, upitan da komentariše izjavu francuskog predsednika Emanuela Makrona da bi zemljama kandidatima možda trebalo ponuditi strateško parnerstvo.\n„Nećemo prihvatiti drugu debatu, kao na primer za strateško partnerstvo, a ne za članstvo. Za našu zemlju ne postoji druga alternativa osim punopravnog članstva u EU“, izričit je Zaev.\n„Da zadržimo i da održavamo motivaciju. Tu motivaciju moramo da zadržimo i zbog podrške 27 zemalja članica EU koje su imale kristalno jasan stav da smo zaslužili otvaranje pregovaračkog procesa“, rekao je Zaev.


Drugi o nama - ebart\nMedijski najprisutniji Jovanović i Jeremić\n12. Mart 2013. godine\nKoliko su aktivni narodni poslanici\nLoše izveštavanje medija o Kosovu\n08. Novembar 2012. godine\nBEOGRAD, 8. novembra 2012. (Beta) - Mediji treba više pažnje da posvete izveštavanju o osetljivim temama sa Kosova, ocenili su u četvrak u Beogradu učesnici okruglog stola "Kosovo i mediji", koji je organizovala nevladina organizacija Centar za praktičnu politiku.\n„Patriotska” pljačka u srpskoj štampi\n19. Oktobar 2012. godine\nUkoliko nisu lično „prozvani“, političari se, po pravilu, klone tema koje mogu na bilo koji način da ih sa njima povežu. Kako štampani mediji prate serijal Insajdera “Patriotska” pljačka, za Insajder piše direktor medijskog arhiva Ebart Velimir Ćurgus.\nSrbija se ne bori sa korupcijom\n14. Septembar 2012. godine\nBeograd -- 99% učesnika on-line ankete "Oceni svoja prava" na b92.net smatra da se država Srbija ne bori protiv korupcije, a 80% negativno ocenjuje zaštitu ljudskih prava.\nBorba predsedničkih kandidata na društvenim mrežama\nBEOGRAD - Kampanja kandidata za predsednika Srbije vodila se i na Internetu, a sada je, zahvaljujući novoj softverskoj alatki, moguće izmeriti način na koji korisnici društvenih mreža reaguju na političare i njihove poruke.\n09. Maj 2012. godine\nBeograd -- Na Dan pobede, u Kulturnom centru Reks uručena su priznanja i ordenje donatorima i svim zaslužnim pojedincima koji su dali svoj doprinos akciji „Bitka za bebe“.\nCeSID: Lista DS najzastupljenija\n06. Maj 2012. godine\nBeograd -- Izborna lista "Izbor za bolji život" i njen kandidat Boris Tadić bili su najzastupljeniji u izbornom programu televizija sa nacionalnim frekvencijama.\nPokušaj krađe imena "Insajder"\n04. Maj 2012. godine\nBeograd -- Dragan J. Vučićević, koji je radio kao novinar Nacionala, Kurira, pa Presa, pokušava da ukrade ime "Insajder" najavljujući da će se tako zvati njegove novine.\nDežer: Napredujete, ali nedovoljno\nSrbija je načinila niz koraka u borbi protiv diskriminacije donošenjem pravnog i formiranjem institucionalnog okvira, ali to i dalje nije dovoljno, rekao je danas Vensan Dežer.\nRazlika između naprednjaka i demokrata u okviru statističke ...\n01. Maj 2012. godine\nTesno je na vrhu, veoma. No, i da nije ovoliko tesno, zna se već poodavno da će buduću vlast formirati ili demokrate ili naprednjaci, zavisno od toga ko će od njih napraviti jaču koaliciju.\nDigitalna slika lokalne zajednice\n30. April 2012. godine\nU ponedeljak 30. aprila 2012. u Klubu poslanika održana je svečana ceremonija dodele priznanja nagrađenim učesnicima konkursa „Unapređenje komunikacije građana i organa javne vlasti posredstvom Interneta“ , koje je organizovala Uprava za digitalnu agendu. Medijski arhiv Ebart osvojio je treću nagrad...\nPriznanje Ebart Medijskom arhivu\n10. Avgust 2011. godine\nKongresna biblioteka iz Vašingtona, najveća biblioteka na svetu, uvrstila je Ebartov novinski arhiv u svoju redovnu ponudu. Kongresna biblioteka odluku o pretplati na ovaj on-line arhiv donela je posle opsežnih analiza njegove organizacije i funkcionalnosti.\n04. April 2011. godine\nČAČAK Gradska biblioteka “Vladislav Petković Dis” u Čačku, kao matična biblioteka za Moravički okrug, dobila je besplatan pristup elektronskoj bazi medijske arhive “Ebart”, koju će moći da koriste i opštinske biblioteke u Ivanjici, Guči i Gornjem Milanovcu, kao i čačanska Gimnazija. Korisnici ovo...


Carinici na Batrovcima neumorno rade - Infobrif\nProšle godine kroz granični prelaz Batrovci prošloje gotovo sedam miliona putnika, što pokazuje koliko posla imaju policijski službenici, rekao je ministar policije Nebojša Stefanović\nObjavljeno 11.07.2018. u 14:43\nMinistar Nebojša Stefanović na prelazu Batrovci\nBEOGRAD – Pripadnici granične policije neumorno rade 24 sata dnevno kako bi zaštitili bezbednost građana i omogućili efikasniji prelaz granice, poručio je ministar unutrašnjih poslova Nebojša Stefanović na prelazu Batrovci.\nMinistar je pohvalio saradnju na polju otkrivanja najtežih krivičnih dela između policijskih službenika i kolega iz carine i drugih bezbednosnih službi, saopštio je MUP.\n„Na taj način želimo da damo podstrek i podršku kolegama iz granične policije da svoj posao rade još bolje. Trudićemo se da budemo još efikasniji i da pokažemo građanima Srbije da je policija uvek uz njih“, zaključio je Stefanović.\nOtac četvoro dece se ubio zbog duga za struju


Protesti protiv Madura širom sveta\nMale grupe disidenata iz Venecuele organizovale su proteste širom sveta povodom današnjih izbora u toj zemlji, koje su nazvali "farsom", javlja AP.\nDemonstracije su održane u Majamiju, Bogoti, Limi i Parizu, a prisutni su držali transparente sa natpisima "Maduro ubico" i "prevara", a mahali su i venecuelanskim zastavama.\nNa većini protesta pojavilo se po nekoliko desetina ljudi.\nPredsednik Venecuele Nikolas Maduro pozvao je građane da izađu i glasaju u poslednjim satima današnjih predsedničkih izbora, javlja AP dodajući da je nekoliko birališta i dalje skoro prazno.\nMaduro je na televiziji rekao građanima da još ima vremena da glasaju i zatražio od njih da "ohrabre" one koji još nisu glasali, prenosi AP.\nNaglasio je da je glasanje bitno da se odbrani mir i demokratija u Venecueli.\nLideri opozicije Venecuele su, u međuvremenu, pozivali građane da ne izađu na izbore, je smatraju da nisu fer i da su sasvim sigurno namešteni da idu u Madurovu korist, prenosi AP.\nOčekuje se da će Maduro lako osvojiti i drugi mandat, uprkos produbljivanju krize koja je dovela do oskudice hrane i skoka inflacije, navodi američka agencija.\nMADURO UBEDLJIV FAVORIT Danas u Venecueli izbori za predsednika\nSAD: Izbori u Venecueli nisu legitimni\nMaduro: Građani Venecuele pokazaće svetu primer demokratije\nKritičari Madura smatraju da izbori, koji je trebalo da se održe u decembru, predstavljaju "krunisanje diktatora", navodi Rojters.


Budvanin uhapšen zbog nelegalnog posjedovanja oružja - Vijesti.me\nPIŠTOLJ KRIO U TORBI?\nBudvanin uhapšen zbog nelegalnog posjedovanja oružja\nPronađeno i oduzeto oružje biće upućeno u Forenzički centar radi vještačenja\nPolicija je uhapsila Budvanina J.M. (25) izbog sumnje da je počinio krivično djelo nedozvoljeno držanje oružja i eksplozivnih materija.\n"Službenici CB Budva su, 18.06.2017. godine oko 22,30 časova u naselju Bečići, kontrolisali J.M, koji se, kada je primijetio da mu se približavaju policijski službenici dao se u bjekstvo i prilikom bjekstva odbacio svoju torbu. Prilikom pretrage terena torba je pronađena i u njoj se nalazio pištolj marke „CZ“ M- 57 sa osam metaka u okviru", saopšteno je iz policije.\nO događaju je obaviješten državni tužilac u Osnovnom državnom tužilaštvu u Kotoru koji je naložio da se J.M. uhapsi i da mu se privede uz krivičnu prijavu.\nNelegalno posjedovanje oružja\ncobac 11 mjeseci i 1 nedelja\nOva drzava nazalost sa ovakvim zakonima sto ima je samo reklamu napravila ovim olosima..da on zbog ovog krivicnog dela lomi kamenje jedno 3-4 godine ne bi nikom padalo na pamet da levor stavi za pas...\nDemokrata3 11 mjeseci i 1 nedelja\nSvetlana 11 mjeseci i 1 nedelja\nKoliko praznoglavaca tumara sa oruzjem na sve strane...cudo nema jos vise ubistava


Javni konkurs za dodelu bespovratnih podsticajnih sredstava za sufinansiranje realizacije projekata primene solarne energije u poljoprivrednim gazdinstvima - Agencija za razvoj Opštine Temerin\nby Urednik · 6. juna 2018.\nSredstva za za sufinansiranje realizacije projekata primene solarne energije u poljoprivrednim gazdinstvima planirana su Finansijskim planom Pokrajinskog sekretarijata za energetiku, građevinarstvo i saobraćaj za 2018. godinu. Bespovratna podsticajna sredstva se dodeljuju na osnovu javnog konkursa. Tekst javnog konkursa objavljuje se u ”Službenom listu Autonomne pokrajine Vojvodine”, na internet stranici Pokrajinskog sekretarijata za energetiku, građevinarstvo i saobraćaj (u daljem tekstu: Sekretarijat) http://www.psemr.vojvodina.gov.rs/ , kao i skraćeno u jednom od dnevnih glasila koje se distribuiraju na celoj teritoriji Autonomne pokrajine Vojvodine (u daljem tekstu: Konkurs).\nPrijave na Konkurs mogu se podneti lično, predajom pisarnici pokrajinskih organa uprave u Novom Sadu, Bulevar Mihajla Pupina br. 16, ili se upućuju poštom, obavezno u pisanoj formi, isključivo na konkursnim obrascima, koji se mogu preuzeti u Sekretarijatu ili sa internet prezentacije Sekretarijata. Prijave se podnose overene i potpisane od strane ovlašćenog lica podnosioca prijave, u zatvorenoj koverti sa naznakom ”NE OTVARATI”, nazivom i adresom podnosioca prijave i nazivom konkursa, na adresu:\nby Urednik · Published 12. juna 2017.


Svet opisan u filmu "Her", u kojem čovek razvija vezu sa inteligentnim kompjuterskim operativnim sistemom, bliži nam je nego što mislimo, ističe Googleov inženjer Rej Kurcvajl. Flertovanje s računarom, pa čak i zaljubljivanje u njega biće moguće za samo 15 godina, predviđaju futuristi. Govoreći na konferenciji u Njujorku prošle nedelje, on je izjavio da će tehnologija biti sposobna za emocionalnu interakciju, prenosi NBC News.\n"Predviđam da će računari biti na nivou ljudi, pa će do 2029. godine biti moguće da stupite u vezu s njima. Kad kažem na ljudskom nivou, govorim o emocionalnoj inteligenciji, mogućnosti da se našale, da budu duhoviti, romantični, ljupki, seksepilni...", rekao je ovaj 66-godišnji inovator i futurista.\nKurcvajl smatra da je film "Her" veoma realističan opis onoga što može postati stvarnost. Inače, on je ranije upozoravao javnost da će računari do 2029. godine postati pametniji od ljudi.


Pogledajte dlan: Kakva je vaša linija SUDBINE? | Skandalozno\nPogledajte dlan: Kakva je vaša linija SUDBINE?\nUkoliko se završetak linije sudbine račva na nekoliko brežuljaka, to je vrlo povoljno za “vlasnika dlana“. Prekidi u liniji dlana upućuju na prekide u karijeri, a ako se neki delovi preklapaju, one upućuju na lakoću tranzicije.\nBudite prvi sa komentarom na članku "Pogledajte dlan: Kakva je vaša linija SUDBINE?"


Ambasada SAD u Beogradu: Odgovorne dovesti pred lice pravde\n20. septembar/rujan, 2012.\nAmbasada SAD saopštila je u četvrtak uveče, povodom presude vezane za paljenje zgrade te ambasade u Beogradu 2008, da je važno nastaviti sa naporima kako bi se odgovorni u bilom kom pogledu za tu paljevinu doveli pred lice pravde.\nAmbasada SAD navodi u saopštenju da je "primila k znanju prvu presudu vezanu za napade na zgradu Ambasade SAD u februaru 2008. godine, koji su doveli do paljenja ambasade i smrti jednog građanina Srbije", prenosi Tanjug.\n"Naglašavamo da je važno nastaviti sa naporima da se oni koji su naredili, ili na bilo koji način podržali ovaj krajnje nasilan čin, uključujući i one koji su u vlasti, dovedu pred lice pravde", navodi se u saopštenju.\nAmbasada navodi i da će nastaviti da prati "tok žalbi u ovom slučaju, posebno onih koje se odnose na mnogo ozbiljniju optužbu, a od koje je sud oslobodio optuženog".\nUz postojeću istragu o ubistvu američkih državaljana Ilira, Mehmeta i Argona Bitićija koje se dogodilo 1999. godine, "dovođenje odgovornih za paljenje Ambasade pred lice pravde je jedan od naših najvećih prioriteta", navodi se u saopštenju.


Milojević precrtao igrača koji je prošle zime stigao u Zvezdu - MaxBet Sport\nMilojević precrtao igrača koji je prošle zime stigao u Zvezdu\nStefan Hajdin je češće igrao prijateljske mečeve u dresu Crvene zvezde (Foto: Starsport)\nPraktično je duže pominjan njegov dolazak u Zvezdu, nego što se zadržao u klubu iz Ljutice Bogdana. Trener aktuelnog šampiona Vladan Milojević je sa spiska za prvo kolo kvalifikacija za Ligu šampiona precrtao doskorašnjeg igrača Spartaka. Kako navodi Sportski žurnal crveno-beli više ne računaju na Stefana Hajdina. Na spisku nema ni Miloša Degeneka, ali njegovo ime bi do utorka moglo da se nađe među licenciranim igračima.\nZa dolazak Hajdina Zvezda je platila Spartaku obeštećenje od 200.000 evra. U prolećnom delu šampionata Hajdin je odigrao samo jedan meč.\nNa spisku licenciranih igrača na poziciji levog beka nalaze se Milan Rodić i mladi Aleksa Terzić, za kojeg je procenjeno da može na pravi način da odgovori zahtevima igranja na velikoj sceni. Takođe, prošle sezone je Marko Gobeljić je pokazao da može da bude uspešan i na toj poziciji, pa je odlučeno da Hajdin pronađe novu sredinu.\nVerovatno ovo neće da bude i jedini odlazak iz crveno-belog tabora ovog leta.\nTagovi:FK Crvena zvezdastefan hajdinTop2Top3Vladan Milojević\nOmladinci Zvezde upalili motore, Živkovićevi puleni “jure” Ligu šampiona\nNinković na čelu kolone “Delija” – akcija da se stigne do 50.000 članova


Rusija više zaradila od žita, nego od oružja - Sputnjik Srbija\n08:19 06.09.2016 (osveženo 10:58 06.09.2016) Preuzmite kraći link\nNakon raspada SSSR-a poljoprivreda u Rusiji se nalazila u agoniji. Investitori su izbegli da ulažu u agrarni sektor. Od 1992. godine Rusija je izgubila oko 35 miliona hektara obradive zemlje što otprilike iznosi kao i površina Nemačke, navodi „Špigl“.\nIpak, 2014. godine situacija se menja.\n„U poslednje vreme udeo poljoprivrede u ruskoj ekonomiji je porastao, uprkos svetskoj tendenciji. Prošle godine Rusija je po prvi put više zaradila na izvozu poljoprivrednih proizvoda, nego na prodaji naoružanja“, piše list.\nJedan od razloga takvog buma je embargo na uvoz prehrambenih proizvoda iz Evrope. Najbolji pokazatelji su zabeleženi u onim oblastima agrarnog sektora koji su već odavno izašli na svetsko tržište.\nRuski embargo protiv Zapada produžen do 2017. godine\nPrinosi žitarica rastu još od 2010. godine, a u 2015. godini u Rusiji je sakupljeno više pšenice nego u SAD. Ove godine prinos žita je imao rekordan rast, preko 110 miliona tona. Motor razvoja i proizvodnje i dalje ostaju najveći agrokombinati.\nRuska roba je konkurentnija i zbog niskog kursa rublje koji doprinosi većoj ponudi žitarica i domaće živine.\nProizvodnja povrća u Rusiji je za sada neznatno porasla: sa 14,7 milina tona 2013, na 16,1 miliona tona 2015. godine, navodi se u članku. U tom sektoru poljoprivrede ruski proizvođači zaostaju za evropskom konkurencijom.\nProblem za rusku poljoprivredu za sada ostaje tržište mleka koje se već godinama nalazi u krizi, piše „Špigl“.\nPrema ocenama eksperata, ruskim proizvođačima će biti potrebno od 8 do 10 godina da dođu na svetski nivo u toj oblasti. Pritom, bilo bi veoma poželjno da Vlada ne ukine embargo, inače će se strana konkurencija pokazati previše jakom, zaključuje se u članku.


U organizaciji Aspen instituta, njemačke nevladine organizacije, sinoć je završen 6. po redu samit zapadnih i zapadno-balkanskih zvaničnika.\nŠefovi diplomatija Njemačke i Velike Britanije Philip Hammond i Frank-Walter Steinmeier objelodanili su plan kojim će se prekinuti zastoj BiH i ona pokrenuti prema EU.\nU najkraćem, plan sadrži četiri tačke:\n– Berlin i London od novih bh. vlasti zahtijevaju „ pisanu nepovratnu i neponištivu obavezu da će raditi na a) da BiH bude funkcionalna i da će provesti potrebne reforme i b) dogovor o inicijalnom dnevnom redu provođena potrebnih reformi uz puno uvažavanje kriterija iz Kopenhangena (radi se o setu mjera kojima se osigurava funkcioniranje države kako bi ona bila u stanju ispuniti uslove za članstvo u EU);\n– Nakon što se potpiše spisak obaveza, EU će objaviti da je Sporazum o stabilizaciji i pridruživanju (SAA) stupio na snagu;\n– BiH će početi raditi na inicijalnom dnevnom redu reformi. Nakon što se uoči određeni napredak, Vijeće Evropske unije pozvat će BiH da aplicira za kandidatski status za EU;\n– Nakon što se provedu reforme iz „inicijalnog dnevnog reda“, Vijeće EU zatražit će stav Evropske komisije o zahtjevu BiH za kandidatski status. U tom momentu, Komisija će se izjasniti i o ulozi pitanja „Sejdić-Finci“ i koliko taj problem i rad na njegovom rješavanju olakšavaju ili otežavaju dalji put BiH k EU:\nŠtajnmajer i Hemond su u prezentaciji svog prijedloga govorili isključivo o „vladi BiH“ kao sagovorniku s kojim će raditi na realizaciji plana.\nU teoriji, ako se državna vlada konstituira tokom ovog mjeseca, BiH bi mogla dobiti SAA čak i prije Božića. Ovaj je temeljni sporazum BiH potpisala s EU krajem 2008. godine.\nPolitička kriza i blokade onemogućile su njegovo stupanje na snagu već godinama.\nKako saznajemo, plan Berlina i Londona o BiH tijesno je koordiniran s Parizom i Vašingtonom. Ministri vanjskih poslova EU o njemu bi trebali raspravljati 12. decembra na sastanku Vijeća za vanjske poslove (FAC). Štajnmajer i Hemond nadaju se da će dobiti podršku ostalih 26 evropskih kolega.\nPrema našim informacijama, šef diplomatije SAD Džon Keri (John Kerry) i francuski predsjednik Fransoa Oland (Francois Hollande) detaljno su informirani o planu za BiH.\n← Pušten u rad pogon za korištenje obnovljivih izvora energije\nPREMIJER BAHRIJA UMIHANIĆ PODNIO OSTAVKU →\nPirotehnika i ove godine tražena u BiH: Nesavjesna “zabava” uzrokuje opasne posljedice


„Impero Music Week“ od 1. do 3. juna na Tašmajdanu - PRess Serbia | PR PRess team\n„Impero Music Week“ od 1. do 3. juna na Tašmajdanu\n„Impero Music Week“ koji će biti održan od 1. do 3. juna na Tašmajdanu, svojim nastupima otvoriće Dženan Lončarević, „Projekat“ bend i omiljeni sastav mnogih „Lexington“ bend, a frontmen ove grupe Bojan Vasković otkriva kako je došlo do toga da oni učestvuju na ovom festivalu.\nBoki iz „Lexington“ benda: Ljudima je potreban ovaj festival!\nBoki je priznao da nije bilo upitno da li će „Lexington“ učestvovati:\n– Nismo se mi tu pitali, mi smo ovde pozvani, tako da smo na neki način gosti na ovom festivalu za koji verujem da će da zaživi i da će biti tradicionalan. I zaista mi je drago što nam je pripala čast da otvorimo festival tog prvog dana zajedno sa Dženanom .I samo ćemo da se prisetimo one atmosfere od pre godinu dana na našem solističkom koncertu.\nSobzirom na to da su u odličnim odnosima sa Dženanom s kojim će 1. juna otvoriti „Impero Music Week“ pitali smo Bokija i da li će sa svojim kolegom zapevati ovoga puta, ali on je odlučio da to bude iznenađenje:\n–To se nikada ne zna, to su stvari trenutka. Možda se oseti da je lep momenat da se napravi jedan takav gaf, ako tako bude što da ne, mi ćemo svakako da izvedemo neku lepu pesmu.\nS obzirom na to da je prvi dan festivala rezervisan za pop muziku, drugi dan za rok, a treći za ’90-e, zanimalo nas je da li Bojanu smeta mešovitost žanrova na ovom festivalu.\n–Ne smeta mi što je festival meštovitog žanra jer publika je ta kojoj bi trebalo da damo ono što voli. Drago mi je što je pokriven taj jedan spektar muzičkih ukusa za sve uzraste i generacije, tako da će imati priliku svi da uživaju. Ja bih voleo da bude više ovakvih festivala, da na neki način ljudi koji su se zaista na ovim prostorima namučili i muče se i danas, daju sebi malo oduška i opuste se na ovako jednom predivnom prostoru kao što je Tašmajdan.\nA s obzirom na to da je 1. jun rezervisan za Dženana, „Lexington“ i „Projekat“ bend, 2-og juna će uživati ljubitelji roka uz „Neverne bebe“, „Kerber“ i „YU grupu“, dok će 3. juna pravu žurku na Tašmajdanu napraviti zvezde ’90-ih – „Moby Dick“, Gru, Ivan Gavrilović, „B3“, „Beat Street“, DJ Đuka i Dr Iggy\nTagoviDr iggi dzenan loncarevic impero Music Week lexington bend moby dick tasmajdan\nSea Dance festival u Buljaricama od 30. avgusta do 1. septembra\nBez koncerata estradnih zvezda na Saboru u Guči


Šumadijski sajam poljoprivrede po 16. put u septembru u Kragujevcu - Glas Šumadije\nHome > Društvo > Šumadijski sajam poljoprivrede po 16. put u septembru u Kragujevcu\n20/08/2019 20/08/2019 348Leave a Comment on Šumadijski sajam poljoprivrede po 16. put u septembru u Kragujevcu\nŠumadijski sajam poljoprivrede ove godine održaće se tradicionalno po 16. put u Kragujevcu, u Hali 1 Šumadijskog sajma, od 5. do 8. septembra. Ovo je najveća jesenja smotra agrara u Srbiji.\nOkupiće ove godine oko 300 izlagača iz zemlje i inostranstva, koji će se predstaviti na oko 5.000 m2 u hali i platou ispred Sajmišta.\nPored domaćih izlagača, učestvovaće i oni iz Belorusije, Turske i Bosne i Hercegovine.\nPredstaviće se vodeći proizvođači poljoprivredne mehanizacije, opreme i agrotehničkih sredstava, proizvođači voća i povrća, vinari, pčelari, domaća radinost. Biće organizovane i tradicionalne izložbe krava, konja, koza, ovaca, ovnova i sitnih životinja.\nKako prenosi Beta, zbog pojave afričke svinjske kuge u jeddnom delu Srbije, iz preventivnih razloga, otkazana je izložba svinja. Direktor Šumadija sajma Zoran Nedeljković rekao je da je organizator postupio u skladu sa preporukama nadležnih iz Ministarstva poljoprivrede.\nPosetioci će moći da vide i izložbu starih poljoprivrednih mašina, oldtajmera, među kojima će biti i traktori stari više od 50 godina.\nTokom sajamske manifestacije biće održani i stručni skupovi i predavanja\n– Manifestacija se razvijala iz godine u godinu zahvaljujući spremnosti ka usavršavanju i pomeranju granica postavljenih ciljeva. Sajam je izgradio sopstveni integritet, učeći od najboljih i osluškujući želje, ali i očekivanja izlagača i posetilaca – navodi se u pozivnom pismu organizatora.\nDodaje se da je na obogaćivanje ponude sajma uticao i dolazak novih izlagača, kao i konstantno povećanje interesovanja za učešće na brojnim tematskim izložbama. Tako se doprinelo kvalitetu i raznolikosti izlagačkog potencijala.\n– Na razvoj strukovnog segmenta ove smotre agrara uticao je i doprinos velikog broja agrarnih stručnjaka, kao i profesora resornih fakulteta, koji su svojim profesionalniom integritetom uticali na kvalitet događaja – ističe se.


Dve rakete pale u Zelenu zonu u Bagdadu, nema povređenih - Svet - Dnevni list Danas\nPočetna » Svet » Dve rakete pale u Zelenu zonu u Bagdadu, nema povređenih\nDve rakete pale u Zelenu zonu u Bagdadu, nema povređenih\nBeta - AP19.12.2021. 08:56\nFoto: EPA/ OMAR ALHAYALI\nDve rakete pogodile su danas jako obezbeđenu Zelenu zonu u Bagdadu gde se između ostalog nalazi i američka ambasada, a osim nanete štete nije bilo žrtava, saopštila je jutros iračka vojska.\nJednu raketu uništio je odbrambeni protivvazdušni sistem američke ambasade, a druga je pala blizu nacionalnog spomenika kada su oštećena dva civilna vozila, navodi se u saopštenju.\nIračke snage pokrenule su istragu oko ovog napada.\nU Zelenoj zoni se pored američke ambasade nalaze i druge strane misije i zgrade iračke vlade. Ta zona je česta meta napada raketa i dronova koje američki zvaničnici pripisuju iračkim milicijama potpomognutim Iranom.\nGrupe koje podržava Iran obećale su da će se osvetiti Americi zbog napada dronom 2020. godine kada je ubijen iranski general Kasem Solejmani i komandant iračkih milicija Abu Mahdi al Muhandis. One su postavile uslov za prekid napada na američke objekte i ljudstvo u Iraku da američka vojska napusti zemlju.\nKoalicija predvođena SAD-om završila je svoju borbenu misiju u podršku iračkih snaga u borbi protiv Islamske države ovog meseca. Oko 2.500 vojnika ostaće u Iraku dok se koalicija bude transformisala u savetodavnu misiju koja će nastaviti da podržava iračke snage.\nRaketni napadi koji su nekad bili svakodnevni, ređi su poslednjih meseci. U novembru je pokušan atentat na iračkog premijera Mustafu al Kadimija kada je dron sa eksplozivom pogodio njegovu rezidenciju.\nBBC News na srpskom • 03.05.2022. 08:55\nRat u Ukrajini: Verzija o sukobu koju Zapad nema priliku da čuje\nSvet • 29.04.2022. 23:35\nBLOG UŽIVO: Ljudima koji se kriju u čeličani Azovstal ponestaje hrane, vode i lekova\nBBC News na srpskom • 29.04.2022. 18:15\nSjedinjene Države podržavaju "Otvoreni Balkan" uz uslov da su u toj inicijativi "potpuno i ravnopravno" zastupljene sve države Zapadnog Balkana i da ona bude u potpunosti usklađena sa principima Evropske unije, rekla je u intervjuu za Glas Amerike američka ambasadorka u Crnoj Gori Džudi Rajzing Rajnke.


Promena postavki za uključivanje u konferenciju biranjem - Skype za posao\nPromena postavki za uključivanje u konferenciju biranjem\nSkype za posao Online Još... Manje\nAko ste korisnik Skype za posao online i imate Microsoft postavite kao dobavljača za uključivanje u konferenciju biranjem, možete da upravljate postavke u vezi sa utiska pri radu uključivanje u konferenciju biranjem bez potrebe interventne od administratora Office 365. Promene ove postavke uticaće na uključivanje u konferenciju biranjem iskustvo za vi i učesnici sastanaka.\nPoništi moje uključivanje u konferenciju biranjem PIN-a\nZa uključivanje u konferenciju biranjem PIN-a je kôd sastoji se od brojeva koje mogu da koriste te da biste predstavili kao organizatora sastanaka i po potrebi, to će vam omogućiti da pokretanje sastanke preko telefona ako je podešen konfiguracije organizacije, tako da telefona i n konferencije PIN je potrebno da biste započeli sastanak preko telefona.\nBez obzira na konfiguraciju organizacije da zahteva za uključivanje u konferenciju biranjem PIN da biste započeli sastanak preko telefona, sastanaka može da pokrene kada ovlašćenim korisnicima spaja pomoću Skype za posao klijenta. Ako jedan od sastanaka je već započeo nekom drugom, ne morate da unosa na uključivanje u konferenciju biranjem PIN da biste ga pokrenuli ako se pridružite preko telefona.\nDa biste ponovo postavili na uključivanje u konferenciju biranjem PIN-a\nU glavnom prozoru Skype za posao , kliknite na strelicu pored dugmeta " Opcije " i izaberite stavku Alatke > Uključivanja u konferenciju postavke.\nNa stranici postavke uključivanja u konferenciju biranjem, izaberite stavku Uspostavi početne vrednosti PIN-a.\nPrikazaće se u novi uključivanje u konferenciju biranjem PIN-a.\nNapomena: PIN će biti prikazani samo jednom kada se Uspostavi početne vrednosti. PIN-a neće prikazati kada sledeći put posetite stranicu postavke uključivanja u konferenciju biranjem.


Međunarodna organizacija rada: Dve trećine ljudi u svetu radi na crno - Boom93\nDve trećine ljudi u svetu radi na crno, a nezaposlenost je brzo skočila sa 186 miliona, kolika je bila 2019. godine, na 207 miliona kolika je trenutno, rekao je nacionalni koordinator međunarodne organizacije rada za Srbiju Jovan Protić.\n„Dosadašnji pokazatelji stanja na tržištu rada kao što su stopa nezaposlenosti, prosečna zarada i produktivnost rada, nisu dobro merilo, pa smo morali da izadjemo sa jednim novim, a to je gubitak radnih sati u svetu. On predstavlja kompozitno merilo rasta nezaposlenosti i neaktivnosti, skraćenje radnih sati, ali i plaćenih, a neobavljenih poslova“, rekao je Protić i dodao da je „merilo pokazalo da je gubitak ogroman“.\nDodao je i da su se nejednakosti koje su već bile prisutne samo pogoršale, kao i da su žene i mladi posebno pogodjena grupa.\nOznakeMeđunarodna organizacija rada nezaposlenost rad na crno Srbija


Izvještaj s posudbi: Sadiković asistent, Hasanović igrao 90 minuta – FK Željezničar\nFoto: Elmedin Mehić, klix.ba\nIzvještaj s posudbi: Sadiković asistent, Hasanović igrao 90 minuta\nDva fudbalera Željezničara, Damir Sadiković i Dino Hasanović, nalaze se na posudbama, a za vikend su odigrali po 90 minuta sa svoje timove.\nU okviru 14. kola Prve lige Slovenije, Krško je dočekalo Aluminij, a nakon 90 minuta rezultat je glasio 2:2. Drugi gol za Krško je postigao Dangubić, a asistenciju je ubilježio naš fudbaler, Damir Sadiković. Sadiković je ponovo odigrao svih 90 minuta. U dosadašnjem dijelu sezone Damir je odigrao sedam utakmica za slovenskog prvoligaša, tačnije odigrao je 546 minuta.\nDrugi fudbaler Plavih koji boravi na posudbi u zeničkom Čeliku, Dino Hasanović, u 13. kolu BH Telecom Premijer lige odigrao je cijeli susret između Čelika i Radnika koji su gosti dobili sa 1:0. Hasanović je odigrao deset utakmica za Čelik ove sezone ili tačnije 795 minuta.


pink.rs | Tabaković: Međunarodno priznanje ekonomskom napretku Srbije\n- Pomenuti uspeh na najbolji mogući način ukazuje na rezultate mera koje su predsednik, Narodna banka Srbije i Vlada Republike Srbije postigli tokom prethodnih godina u pozitivnom transformisanju srpske ekonomije -- ističe Tabaković.\n- Na ovaj način stari skupi dug zamenjen je mnogo jeftinijim finansiranjem, a istovremeno značajno je smanjena izloženost Srbije deviznom riziku jer je smanjen deo javnog duga u američkim dolarima, valute na koju NBS ne može da utiče - naglasila je guverner Tabaković.\n- Nakon šest godina emitovana je prva evroobveznica na međunarodnom tržištu, ali ju je emitovala Srbija koja je potpuno izmenila svoju ekonomiju na bolje - rekla je Tabaković.\n-Ukazano je da je u prethodnom periodu postignuta i održana stabilnost cena, stabilnost finansijskog sistema i relativna stabilnost domace valute prema evru. Napomenuto je da je učešće problematičnih kredita na najnižem nivou ikada i da je to otvorilo prostor za uspešan kreditni i privredni rast - navodi Tabaković.\n- Da su delegacije NBS i Ministarstva finansija postigle uspeh, ukazuje i činjenica da je vrednovanje obveznica tokom jučerašnjeg dana započeto na nivou od nešto ispod dva odsto, da bi konačna stopa prinosa iznosila 1,6 procenata. To dovoljno pokazuje da je zainteresovanost stranih investitora za ulaganje u Srbiju ogromna - tražnja je bila 6,4 puta veća od ponuđenih milijardu evra, a troškovi finansiranja značajno su smanjeni - zaključuje guverner Narodne banke Srbije, Jorgovanka Tabaković.


Policija objavila da li je Uber vozilo skrivilo sudar | PC Press\n20. mart 2018. Aleksandar Mirković\nPolicija je objavila prve rezultate istrage u slučaju prve saobraćajne nesreće u kojoj je autonomno vozilo udarilo pešaka.\nNakon vesti da je autonomni automobil Ubera ubio pešaka stigle su i prve reakcije policije. Istraga u ovom slučaju je bila olakšana činjenicom da je ceo incident sniman kamerom vozila, a tu su i logovi sistema koji daju sve relevantne podatke. Policija Arizone, gde se dogodila nesreća, je zbog toga bila u mogućnosti da brzo objavi preliminarni izveštaj o nesreći.\nŠef policije Sylvia Moir izjavila je da video snimak uzet sa kamere koja se nalazi na autonomnom vozilu marke Volvo. Ono što prikazuje snimak potencijalno skida krivicu sa vozila jer kako stvari stoje nesrećna žrtva Elaine Herzberg (49) je kriva za nesreću.\nSnimak iz autonomnog vozila Ubera rešava slučaj\nPo njenim rečima, na videu se jasno vidi da je sudar teško mogao da se izbegne u bilo kom modu vožnje na osnovu toga kako je pešak izašao iz senke pravo na put. Nesreća se dogodila oko 90 metara od pešačkog prelaza. Iako je vozač bio za volanom dok su se kola sama vozila, procena policije je da bi teško čovek mogao da reaguje bolje od kola u autopilotu.\nVozač je izjavio da je pešak samo iskočio ispred kola i da ništa nije primetio do samog trenutka sudara. Prema procenama policije, vozilo se kretalo brzinom od oko 61 kilometar na sat u zoni gde je ograničenje 56, a prilikom sudara nije ni bilo pokušaja kočenja. Stradala Herzbergova, verovatno beskućnik, se jednostavno pojavila ispred kola na putu.\nPolicija grada Tempi će nastaviti istragu u saradnji sa drugim organima kako bi došli do konačnog zaključka šta se desilo. Ipak, i ovo je dovoljno da Uber i druge kompanije odahnu jer se u prvom slučaju sudara autonomnog vozila i pešaka sa smrtnim ishodom pokazalo da automobil nije izazvao nesreću. Upravo ovakvi slučajevi mogu da odluče sudbinu autonomnih vozila, a kompanije poput Tesle, koje su se našle na udaru kritika za sada imaju dovoljno argumenata za odbranu.\nTagovi: Autonomno vozilo, nesreća, pešaci, policija izveštaj, saobraćajna nesreća, sudar, Tesla, Uber, Volvo\n← Automatizacija u svakom pogledu\nYouTube slika-u-slici za desktop →


Rad sa mladima recept za ozdravljenje domaćeg rukometa (AUDIO) – SveVesti.net\nRad sa mladima recept za ozdravljenje domaćeg rukometa (AUDIO)\nProlećni deo prvenstva bio je uspešniji od jesenjeg za rukometašice “Temerina” i zahvaljujući osvojenim bodovima pri samom kraju sezone izborile su opstanak u Prvoj ligi, a mladi stručnjak Teodor Majkić ih je vodio do tog cilja.\n“Vratili smo u tim nekoliko iskusnijih igračica i njima priključili devojčice od 14 i 15 godina, što se pokazalo kao dobar spoj u kojem je napravljen ambijent za napredovanje mladih igračica”, objašnjava trener Majkić.\nZajedno sa Majkićem je prvi tim vodio i trener čije se ime sa poštovanjem izgovara u Temerinu, a reč je o Jovanu Risoviću koji je zaslužan za popularizaciju rukometa u ovom kraju.\n“Temerin ima dugu tradiciju u ovom sportu još od vremena stare Jugoslavije kada je igrao u najvišem stepenu takmičenja i ima nekoliko igračica u reprezentaciji”, kaže Risović i dodaje da je klub u fazi povratka na staze stare slave.\n“Pre nekoliko godina smo pojačali rad sa najmlađim kategorijama, a prošle godine smo sa devojčicama do 12 godina postali državni šampioni”, ukazuje Risović i dodaje da u klubu trenira više od 40 devojčica.\nOn dodaje da je u problemu sa igračima jer je klub napustilo više generacija igračica, te da je cilj kontinuitet u stvaranju mladih igračica kako se taj problem ne bi ponavljao.\nKlub ima veliku bazu iz koje može da bira igračice, s obzirom na to da raspolaže halama u Temerinu i Bačkom Jarku, te deca iz oba mesta treniraju 3 do 4 puta nedeljno.\nŽenska ekipa “Temerina” sa mladim sastavom je završila takmičenje u severnoj grupi Prve lige na 8. Mestu, od 12 ekipa.\nPrevious Godine nisu problem za preduzetništvo\nNext Počinje “Tesla global forum” u Novom Sadu


Lazarević (CEP): EU da bude smelija, posvećenija i prisutnija u regionu :: Vesti\nVesti / Lazarević (CEP): EU da bude smelija, posvećenija i prisutnija u regionu\nGovoreći na jednom onlajn panelu u organizaciji briselskog Evropskog centra za javnu politiku (EPC), Lazarević je rekla da su za "pravilnu analizu" izveštaja potrebni veština i iskustvo da se čita između redova diplomatskih rečenica koje Komisija koristi u tim izveštajima.\n"Bojim se da oni koji izveštaj čitaju nemaju sposobnost da to učine", rekla je ona na panelu održanom 22. oktobra.\nLazarević je ukazala i na to da i EU mora biti otvorenija u kritikama koje upućuje zvaničnicima zemalja regiona.\n"Nesumnjivo je da nas kritikuju iza zatvorenih vrata, ali, da bi došlo do promena, neophodno je da se to što je tamo rečeno ogleda i u zvaničnim obraćanjima, u izjavama za medije...", rekla je Lazarević.\nTakođe je Lazarević izrazila zabrnutost što se u Ekonomskom i investicionom planu za Zapadni Balkan ne vide "odgovarajući mehanizmi koji će osigurati da novac završi na pravom mestu, a ne u džepovima korumpiranih političara".\nKako bi se to sprečilo, prema njenim rečima, neophodno je insistirati na transparentnosti – i od strane nacionalnih vlada, i od Evropske unije.\nLazarević je kazala i da je potrebno da EU bude "smelija, posvećenija i prisutnija" u regionu, što uključuje i veću finansijsku podršku.\n"Ako smo zaista prioritet Komisije, a ne samo 'stanica na putu svile', potrebni su nam konkretni planovi i mehanizmi koji će pokazati da je to tako", zaključila je programska direktorka CEP.\nNa skupu je govorio i direktor Centra za studije Jugoistočne Evrope na Univerzitetu u Gracu Florijan Biber koji je ocenio da je objavljivanje izveštaja Evropske komisije ranije bio "događaj" u zemljama kandidatima, a da im se sada ne posvećuje dovoljno pažnje.\nIstovremeno je vršilac dužnosti direktora u Generalnom direktoratu Evropske komisije za proširenje i susedsku politiku Maćej Popovski istakao da pandemija korona virusa nije sprečila da Zapadni Balkan ostane prioritet EU.\nOn je podsetio da je tokom pandemije doneta nova metodologija proširenja EU, počeo proces otvaranja pristupnih pregovora sa Albanijom i Severnom Makedonijom, a Evropska komisija je predložila Ekonomski i investicioni plan koji za cilj ima smanjenje ekonomskih razlika između Zapadnog Balkana i EU.\nevropska unija centar evropske politike Milena Lazarević


Uskoro podela besplatnih akcija Aerodroma Nikola Tesla – Nadlanu.com\nUskoro podela besplatnih akcija Aerodroma Nikola Tesla\nBEOGRAD, 8. septembra 2010. (Beta) – Građanima koji su stekli pravo na besplatne akcije uskoro će biti podeljene akcije beogradskog Aerodroma "Nikola Tesla", najavio je u sredu direktor Centra za podršku privatizaciji u Agenciji za privatizaciju Boris Majstorović.\nBEOGRAD, 8. septembra 2010. (Beta) – Građanima koji su stekli pravo na besplatne akcije uskoro će biti podeljene akcije beogradskog Aerodroma „Nikola Tesla“, najavio je u sredu direktor Centra za podršku privatizaciji u Agenciji za privatizaciju Boris Majstorović.\n„Do kraja godine trebalo bi da budu podeljene i besplatne akcije Telekoma Srbija, a u 2011. akcije Elektroprivrede Srbije (EPS)“, rekao je Majstorović u Privrednoj komori Beograda na okruglom stolu o besplatnim akcijama.\nOn je istakao da su procene bile da će biti više naloga za prodaju besplatnih akcija Naftne industrije Srbije (NIS), a da je do sada 10 odsto građana dalo naloge za prodaju tih vlasničkih papira. Besplatne akcije NIS-a dobilo je 4,8 miliona građana Srbije, a njihova prodaja je počela 30. avgusta. Na prodaju je ponuđeno oko milion akcija, a potražnja je bila za 8.000.


Kompanija NIS, koja je bila većinski vlasnik ovog zdanja sa 49 odsto udela u kapitalu, očigledno je pronašla pravni modalitet, kako bi "Pinki" bio vraćen Gradu na upravljanje.\n- Zato je nužno da se objekat vrati na upravljanje nosiocu prava svojine na objektu zato što bi nosilac prava, odnosno Grad osnovao privredno društvo koje bi dvoranom upravljalo - piše u objašnjenju odluke.\nInače, "Pinki" je jedini sportski centar koji se ne finansira iz gradskog budžeta.\nTrenutno stanje ove hale koja je nekad okupljala decu, mlade, stare na sportskim takmičenjima ili koncertima, veoma je loše. Objekat prokišnjava, izolacija je neadekvatna, unutrašnje prostorije su loše organizovane zbog čega "Pinki" ne može da se koristi u punom kapacitetu.\nKako su "Novosti" pisale u februaru, jedno od mogućih rešenja je da ova zemunska hala bude potpuno srušena i da na ovom mestu nikne moderni, multifunkcionalni sportski centar. Prema rečima predsednika GO Zemun Gavrila Kovačevića, biće potrebno najmanje godinu dana da, kada Grad preuzme "Pinki", budu sređeni papiri i sva pitanja unutrašnje organizacije.\n- Treba da se uradi projekat koji će pokazati da li je bolje da "Pinki" bude rekonstruisan ili srušen - priča Kovačević za "Novosti".\n- Ovo pitanje se konačno pomerilo sa mrtve tačke i Opština je zadovoljna što će Zemunci dobiti salu kakvu zaslužuju.\nKompleks "Pinki" čine velika i mala sportska hala, kuglana, zatvoreni bazen, teretana, kafići, obrazovne ustanove i to na prostoru od oko 8.000 kvadrata.\nISTOG dana kad budu usvajali ovu odluku, odbornici će birati i novog direktora "Pinkija". Kako stoji u predlogu, za rukovodioca ovog sportsko-kulturnog kompleksa biće imenovan Stanislav Glumac, član veća GO Zemun, rođen 1952. godine.\nsportski centar Hala "Pinki" Beograd vesti Zemun vesti dvorana Pinki


Republika / TEO NE IDE NA MUNDOBASKET\nponedeljak, 12. 8. 2019.| 05:11\nCrne slutnje su se, nažalost, obistinile: kapiten košarkaške reprezentacije Srbije Miloš Teodosić (32) propustiće Svetsko prvenstvo u Kini, koje je na programu od 31. avgusta do 15. septembra!\nSvima je u Štark areni u šestom minutu pripremne utakmice Srbija-Litvanija (72:68) zastao dah kada se Teodosić požalio na povredu. Nažalost, kako je utvrđeno detaljnim pregledima, Miloš je povredio tetivu sa kojom je već kuburio 2017. godine po dolasku u NBA i početkom 2018. godine. Ovoga puta povreda plantarne fascije je daleko ozbiljnija, pošto je popularnom Teu pukao deo tetive i čeka ga duža pauza.\nNekadašnji reprezentativac naše zemlje Zoran Sretenović (55) smatra da je odsustvo kapitena sa Svetskog prvenstva veliki udarac za naš nacionalni tim.\n- Teo je kapiten i vođa, njegovo odsustvo biće veliki problem, kako zbog same igre tako i zbog liderskih sposobnosti van terena. Velika je šteta što se to desilo, nadam se da će se Miloš što pre oporaviti - ističe Sretenović.\nNekadašnji plejmejker naše reprezentacije, a sada uspešni trener svestan je da će momka rođenog u Valjevu dostojno pokušati da odmene njegove mlađe kolege Stefan Jović (28) i Vasilije Micić (25).\n- Oba plejmejkera su spremna da igraju i odgovore zahtevima selektora Aleksandra Đorđevića. Vasa je imao sjajnu sezonu u Evroligi i Turskoj sa Efesom, dok je Jović bio odličan u Bajernu. Sale će sve to dobro da skocka i uklopi ih u reprezentaciju - optimista je Sretenović.\nSrbija Sport Košarka Košarkaši Srbije Reprezentacija Srbije u košarci Miloš Teodosić Povreda Mundobasket Mundobasket 2019 Svetsko prvenstvo u košarci Zoran Sretenović\nalex12. avgust 2019. u 08:56\nBolje za kompletni tim,zadnjih godinu dana nije nigde ni igrao tako da mislim da bi vise smetao nego bsto bi koristio reprezentaciji.Na mladjima svet ostaje on je svoje odigrao.


Novac za odabrane: Lični i partijski kriterijumi ministra Milenka Savanovića - Direkt Portal\nNovac za odabrane: Lični i partijski kriterijumi ministra Milenka Savanovića\n19.08.2018 22:05 milenko savanovic 0\nMilenko Savanović, ministar rada i boračko-invalidske zaštite RS dio budžeta ovog ministarstva tretira kao svoj novčanik, pa iz njega vadi novac i uplaćuje odabranima, a da o tome nikome ne polaže račune.\nPiše: Ljiljana Kovačević/Žurnal.info\nUmjesto jasno propisanih procedura, čime bi davanje novca bilo transparentno i kontrolisano, Savanović je odlučio da raspodjelu sredstava, koja se vode pod nazivom „Tekuće doznake porodice poginulih boraca (PPB), ratni-vojni ivalidi (RVI) i civilne žrtve rata (CŽR) – ostalo“, reguliše Pravilnikom. Sam je kreirao Pravilnik o raspodjeli tog novca, koji mu je omogućio da, kada nekome dodjeljuje sredstva, nema obavezu da o tome donese bilo kakav drugi akt (odluku, rješenje i sl.).\nBez izvještaja o potrošenom novcu\nKada bi Savanović donosio odluku ili rješenje, po Zakonu o upravnom postupku, Ministarstvo bi bilo dužno da na zahtjev za pomoć odgovori u roku od 60 dana. Ovako nema rješenja niti odluke, nema odgovora, već samo Pravilnik, koji Savanoviću omogućuje da radi kako mu se prohtije.\nS obzirom na to da su to sredstva namijenjena za pomoć porodicama poginulih, invalidima i civilnim žrtvama rata, kao i socijalno ugroženima, trebalo bi da postoji javni poziv i jasni kriterijumi za dodjelu pomoći. Ministar ne priznaje ni javni poziv, nema ni utvrđene kriterijume prema kojima neko treba da dobije pomoć, već lično odlučuje kome i koliko će novca prebaciti.\nIz ovih sredstava se finansiraju i organizacije i udruženja, ali ona, prema Savanovićevom Pravilniku, ne moraju pravdati kako su novac utrošila. Još gore, prema njegovim kriterijumima, uopšte ne moraju imati bilo kakve veze sa kategorijama kojima su namijenjena, mada bi bilo logično i ispravno da se zna ko je krajnji korisnik tih sredstava.\nPrema izvorima Žurnala iz Vlade RS, nigdje u Ministarstvu rada i boračko-invalidske zaštite ne postoji spisak kome su ova sredstva tačno dodjeljena. Naš izvor, koji je imao uvid u raspodjelu, navodi da su ta sredstva isplaćivana članovima Socijalističke partije i zaposlenim u resornom Ministarstvu koji dobro kotiraju kod ministra Savanovića.\nNa nepravilnosti trošenja ovih sredstava ukazala je i Služba za reviziju RS u svom izvještaju o poslovanju Ministarstva rada i boračko-invalidske zaštite tokom 2017. godine.\n„Doznake pod nazivom „Tekuće doznake PPB, RVI i CŽR – ostalo“ su dodjeljivane za finansiranje organizacija, udruženja, sportskih klubova, lokalnih zajednica, crkvenih opština, kao i ostalih organizacija koje u svom članstvu imaju PPB, RVI i CŽR i nemaju karakter doznaka, već imaju karakter grantova“, navedeno je u revizorskom izvještaju.\nRevizori su upozorili da, s obzirom na to da ova davanja imaju karakter grantova, za korišćenje budžetskih sredstava nije obezbijeđena saglasnost Vlade Republike Srpske na plan utroška tih sredstava u skladu sa Zakonom o izvršenju budžeta, te da nisu podneseni odgovarajući programi, odnosno projekti, što opet nije u skladu sa Zakonom o izvršenju budžeta Republike Srpske.\nU revizorskom izvještaju je decidno navedeno da su doznake pod nazivom „Tekuće doznake PPB, RVI i CŽR – ostalo“ i „Tekuće doznake PPB, RVI i CŽR - jednokratne pomoći socijalno ugroženim licima“ dodjeljivane bez materijalno - pravnog osnova.\n„Osim toga, interno definisanim kriterijumima nisu definisani način izbora, rangiranje, ocjena i dodjela javnih sredstava za kategorije stanovništva kojima su doznake namijenjene. Reviziji nije prezentovano da je za date pomoći vršeno utvrđivanje namjenskog trošenja javnih sredstava“, stoji u izvještaju.\nKonstatujući da ne postoji materijalno - pravni osnov kojim je regulisano da je dodjela ovih sredstava u isključivoj nadležnosti ministra, Glavna služba za reviziju RS je Savanoviću preporučila da se u okviru propisa koji regulišu prava PPB, RVI i CŽR kreira osnov za dodjelu sredstava u vidu tekućih doznaka - jednokratnih pomoći socijalno ugroženim licima.\nPreporučeno mu je i da se utvrdi način izbora, rangiranja, vrednovanja i dodjele javnih sredstava za kategorije korisnika kojima su te doznake namijenjene. Ono što Savanović zasad praktikuje su lični i partijski kriterijumi. Onima, koji su najniže na njegovoj ličnoj ljestvici podobnih, dodjeljivao je po 100 maraka. Oni koji najbolje kotiraju nagrađivani su i sa po 3 hiljade KM.


Da se zabave i deca i roditelji | CityMagazine\nPoslednjih godina sve je popularniji skejtbord, baš kao da smo upali u kakav vremeplov u kojem je povraćena nekada velika popularnost ove vrste sportske razonode. Mladi roditelji, ali i oni nešto stariji, uvek će vam reći da su kroz roditeljstvo uspeli da ponovo postanu makar malo deca, a za njih jedna nova stvarčica može sasvim da promeni koncept šetnje sa bebom, dok je ona još uvek mala, ne može da hoda i morate da je vozikate u kolicima.\nKada dobijete dete, a to će vam potvrditi svaki roditelj, pedijatri uvek savetuju šetnje sa detetom, bez obzira da li je malo, i morate da šetate uz obavezna kolica, ili kada malo poraste, prohoda pa se šetnje u prirodi i na svežem vazduhu preporučuju kao izuzetno zdrave. Ranije su kolica bila dosta glomazna i teško bi vam bilo da svaki put tako opremljeni napravite više od kilometar ili dva, međutim, kako sve teži da uz pomoć savremenog dizajna i mogućnosti proizvodnje postane lakše za oni kojima je konkretna stvar potrebna, od nedavno postoji stvar nastala kombinovanjem velikog skejtborda i dečjih kolica.\nZahvaljujući kompaniji Quinny poznatoj po proizvodnji dečijih kolica, nakon dve godine pažljivog istraživanja i promišljanja napravljena je zanimljiva stvarčica koja običnu šetnju može da učini i dinamičnom i zabavnom za odrasle baš kao i za decu. Kolica sa skejtom napravljena su i odobrena prema evropskim sigurnosnim standardima, ali vaše dete će ipak morati da tokom vožnje nosi sigurnosnu kacigu baš kao kada vozi bicikl ili rolere. Komad za sada u državama EU košta oko 570 evra, ali nakon što vidite osmeh na licu svog deteta shvatićete da on nema cenu.\nDa šetnja postane uživanje i za vas i za vaše deteOtvori galeriju\nZa sve ljubitelje „Alise iz zemlje čuda“ deca · roditelji · skejtbording


Dačić: Priča o investicijama u Kosovsku Mitrovicu - trik Albanaca\nFoto: Tanjug | Dačić: Priča o investicijama u Kosovsku Mitrovicu - trik Albanaca\nSrna 14.08.2018 09:08\nBEOGRAD - Ministar spoljnih poslova Srbije Ivica Dačić ocijenio je da Priština pričom o investicijama Albanaca u Kosovsku Mitrovicu pokušava da ostvari prodor na sjever Kosmeta.\nKomentarišući najavu predsjednika parlamenta samoproglašenog Kosova Kadrija Veseljija o investicijama Prištine u Kosovsku Mitrovicu, zbog navodne zabrinutosti da će Srbija pokušati da postavi granicu na Ibru, Dačić je istakao da je riječ o triku.\n"To nije moguće dok se ne reši pitanje zajednice srpskih opština", rekao je Dačić za "Blic".\nVeselji, koji je i lider Demokratske stranke Kosova, rekao je za Radio-televiziju Kosova da se njegov plan "nova Mitrovica" proteže na obje strane rijeke Ibar, koja inače dijeli sjevernu od južne Mitrovice.\nOn je prošle sedmice obišao stadion "Adem Jašari" u južnoj Mitrovici i predstavio projekat za kompletno renoviranje tog objekta, kao i druge projekte u okviru šireg plana koji je nazvao "nova Mitrovica", te tom prilikom istakao da neće biti podjele Kosmeta.\nZajednica srpskih opština nije formirana gotovo gotovo 5,5 godina od kada se Priština obavezala, a 4. avgust bio je posljednji rok da Albanci izađu sa nacrtom statuta zajednice srpskih opština, ali ni on nije ispoštovan.\nUmjesto toga, operativna saznanja srpskih bezbjednosnih službi ukazivala su da bi Albanci mogli da zauzmu hidroelektranu "Gazivode".\nDačić juče je poručio da Srbija ne može i neće da prizna jednostrano proglašenu nezavisnost Kosova niti će mu dati stolicu u UN, ali je spremna za dogovor i kompromis.\n"Želimo da se dođe do kompromisa, ali ako se želi kompromis, onda moraju da uvažavaju interesi srpskog naroda, a svako očekivanje koje ide ka tome da će Srbija priznati nezavisnost Kosova i da će im biti dato mesto u UN ne odgovaraju istini", rekao je Dačić.\nsvaka budala zna da se pitanje Kosova neće nikako drugačije riješiti nego ratom i to ratom širih razmjera kad će nato biti sveden na pozitivnu nulu, još se malo mora kupovati vrijeme a onda balije zbogom\nGovedarica: Podržavamo evropski put BiH


18.10.2014, Sve vesti – Vučić i Merkel: Podrška reformama, stabilnost regiona | Novinsko-informativna agencija Roma\n18.10.2014, Sve vesti – Vučić i Merkel: Podrška reformama, stabilnost regiona\nPredsednik Vlade Srbije Aleksandar Vučić obavestio je danas nemačku kancelarku Angelu Merkel da će Srbija, bez obzira na incidente na utakmici Srbija – Albanija, učiniti sve da očuva stabilnost u regionu, a nemačka kancelarka je potvrdila podršku Berlina Beogradu.\nVučić i Merkel razgovarali su telefonom, a nemačka kancelarka je, u dugom i prijateljskom razgovoru, izrazila podršku evropskom putu i reformama koje Srbija na tom putu mora da sprovede.\nKako je saopsteno, tema razgovora bila je i regionalna stabilnost, a predsednik Vlade Srbije je rekao da će Srbija, bez obzira na incidente koji su se dogodili na fudbalskoj utakmici između reprezentacije Srbije i Albanije, učiniti sve da očuva političku i ekonomsku stabilnost, kako u Srbiji tako i u celom regionu, Vučić i Merkelova saglasili su se i da je stvaranje dobrog poslovnog ambijenta u Srbiji važan uslov za unapređenje bilateralne ekonomske saradnje, navodi se u saopštenju.\nIncident na fudbalskoj utakmici Srbija-Albanija bio je jedna od centralnih tema telefonskog razgovora premijera Srbije Aleksandra Vučića i potpredsednika SAD Džozefa Bajdena.\nKako je objavio “Informer”, njihov razgovor u sredu trajao je više od pola sata i bio je veoma otvoren.\n“Odmah su razmenili mišljenja i utiske posle incidenta na stadionu Partizana. Vučić je ponovio svoj stav da je sve izrežirano kako bi se zgazio ponos Srbije, uprkos njegovim upozorenjima EU zvaničnicima”, piše “Informer”.\nList je dodaje da je Vučić, završivši izlaganje, američkom kolegi otvoreno rekao: “Gospodine Bajden, sada možete da birate između “velike Albanije” i normalne Srbije”.\n“Bajden mu je na to odmah odgovorio: SAD svakako ne podržavaju “veliku Albaniju”. Srbija ima našu punu podršku”, preneo je sagovornik “Informera”.\nEvropska unija izrazila je razočaranje zbog prekida fudbalske utakmice između Srbije i Albanije posle provokacije, ali je pohvalila profesionalizam srpskih vlasti u datoj situaciji, izjavila je u sredu Maja Kocijančič, portparolka visoke predstavnice.\nOna je na redovnom brifingu za novinare u Evropskoj komisiji demantovala da je EU na bilo koji način umešana u incidente na utakmici Srbija i ddoala da u EU smatraju da politikom ne smeju upravljati provokacije na stadionu.\n“Naglašavamo važnost regionalne saradnje i pozdravljamo planiranu posetu premijera (Edija) Rame Srbiji”, rekla je ona.\nKocijančič je u četvrtak u Briselu ponovo istakla da bi poseta albanskog premijera Edija Rame Srbiji bila dobrodošla uprkos incidentima na fudbalskoj utakmici u Beogradu.\n“Smatramo da bi Ramina poseta Srbiji bila dobrodošla u smislu nastavka procesa pomirenja i unapređenja saradnje u regionu”, rekla je Kocijančič novinarima.\nOna nije htela da komentariše navode medija da se iz Brisela vrši pritisak na Beograd i Tiranu da se poseta, i pored teških reči razmenjenih nakon incidenta, ipak održi.\n“Naš stav je jasan: do posete treba da dođe jer je to u intersu svih i u skladu sa obavezama koje su Srbija i Albanija preuzele kao zemlje kandidati”, rekla je Kocijančič izveštaču Tanjuga.\nNa uporne zahteve novinara sa Kosova i iz Albanije da Evropska komisija osudi šovinističko skandiranje srpskih navijača sa tribina i navodno maltretiranje albanske delegacije, ona je rekla da ostaje pri izjavi da politici nema mesta na sportskim tribinma i da su se srpske vlasti tokom utakmice profesionalno ponašale.\nAleksandar Vučić Angela Merkel\t2014-10-18


Nenad Lalatović u Borac želi da dovede na pozajmicu fudbalera Crvene zvezde - Skener.info\nNenad Lalatović u Borac želi da dovede na pozajmicu fudbalera Crvene zvezde\nNema još zvanične potvrde iz Banjaluke, ali je gotovo izvjesno da će u novoj sezoni Nenad Lalatović biti šef stručnog štaba Borca. Najavio je temepramentni stručnjak i u izjavi za Mozzart Sport, posle odlaska iz Radničkog, da namjerava da se bori za titulu u inostranstvu. Jasna aluzija da je blizu angažmana u reodvima trećeplasiranog tima Premijer lige Bosne i Hercegovine.\nOčekuje se uskoro i zvanična promocija, a prema sazanjima Mozzart Sporta Nenad Lalatović je počeo da pravi spisak potencijalnih pojačanja. Najveća želja nekadašnjeg kapitena Crvene zvezde je momak koji je pod ugovorom sa “crveno-belima” – Ibrahim Mustafa.\nInternacionalac iz Gane je posle priprema sa Crvenom zvezdom u Antaliji proslijeđen je na šestomjesečnu pozajmicu u Novi Pazar. Pod komandom Tomislava Sivića brzonogi krilni igrač ostavio je više nego solidan utisak. Promašio je mnogo zicera, ali je sa četiri gola i tri asistencije (od toga tri u plej-autu) doprinio da Novi Pazar ostane u ligi. Pokazao je da može da odgovori zahtjevima u Superligi, odnosno fudbalu približnog nivoa kao u Bosni. Boravak na klupi Radničkog i dvije utakmice protiv Novog Pazara, učvrstile su Lalatovića u stavu da pokuša da izdejstvuje pozajmicu Ibrahima Mustafe. Posebno što bi se mladi ofanzivac u Banja Luci borio za titulu i mogao da nagovijesti da li zaslužuje šansu u Ljutice Bogdana.\nMustafa bi na Gradskom stadionu dobio šansu da stiče i međunarodno iskustvo. Borac je prethodnu sezonu završio na trećem mjestu Premijer Lige i dobio mogućnost da igra u kvalifikacijama za Ligu Konferencija.\nMladi Afrikanac došao je u Crvenu zvezdu kao omladinac. Nije se odmah izborio za šansu, ali je briljirao na prvoj pozajmici u redovima Radničkog iz Sremske Mitrovice. Golovi u tom klubu dali su mu mogućnost da odradi pripreme sa Crvenom zvezdom, potom se i popne stepenicu više kao član Novog Pazara.\nSplit: Na Poljudu privedeno 11 osoba, jedna uhapšena\nKatai i Ivanić treći najbolji tandem svijeta, Salah i Mane iza njih


Beta, Kontakt, Novi magazin\nIstraživanje o socijalno-ekonomskom uticaju kovid 19, koje su u novembru sproveli Program za razvoj UN-a (UNDP), UN Women i UNFPA, pokazuje da epidemija korona virusa ima i rodne efekte, sa većim uticajem na žene nego na muškarce.\nKordinatorka UNDP za Kosovo Ulrika Ričardson rekla je na predstavljanju istraživanja da će dobijeni rezultati omogućiti da se više razume uticaj pandemije.\n"Spajajući zajedničke nadležnosti naše porodice (organizacije UN-a), ova procena omogućava nam da napravimo važna poređenja kako su se izazovi promenili u proteklih šest meseci, omogućavajući institucijama da razviju odgovarajuće integrisane odgovore na politike i pomoć za one koji su posebno pogođeni krizom", kazala je ona.\nStalna predstavnica UNDP na Kosovu Marija Suoko rekla je da istraživanje omogućava da se vidi kako se korona kriza razvijala tokom osmomesečnog perioda, i ocenila da se pandemija "brzo pretvorila u višedimenzionalnu krizu sa velikim socijalno-ekonomskim implikacijama, pogađajući više one koji su već bili u otežanoj ekonomskoj situaciji".\nPrema njoj, bolje razumevanje uticaja krize omogućava stvaranje boljih mera oporavka.\n"Podaci (istraživanja) su dostupni putem interaktivne platforme za dalju analizu i kao osnova za planiranje", rekla je ona.\nPrema analizi, u novembru 2020. godine 11 odsto ispitanika prijavilo je da je ostalo bez posla, u poređenju sa osam odsto u maju, a većina onih koji su izgubili posao, nisu dobili finansijsku podršku ili bilo kakvu korist od institucija ili opština.\nTakođe, 89 odsto onih koji su tražili posao pre pandemije kovid-19, i dalje je bilo nezaposleno u novembru 2020.\nIstovremeno, u novembru 2020. godine, 89 odsto ispitanika vratilo se na svoja radna mesta.\nRezultati između dva istraživanja pokazuju da su povećani psihološki efekti izazvani kovidom 19, jer je 36 odsto ispitanika u novembru izjavilo da je time ugroženo njihovo mentalno i emocionalno zdravlje, u poređenju sa 28 odsto u maju.\n"Slično rezultatima iz prvog istraživanja, žene su više pogođene u ovom pogledu (40 odsto) nego muškarci (32 odsto)", dodaje se u izveštaju.\nPrema istraživanju, individualni slučajevi bolesti ili oboljevanja članova porodice takođe su porasli za 11 odsto, u odnosu na devet odsto u maju, a ispitanici stariji od 65 godina češće prijavljuju fizičku bolest (15 odsto) od mlađih ispitanika.\nOko četiri odsto prijavilo je poteškoće u pristupu ginekološkim uslugama, dok je dva odsto reklo da je imalo teškoća u pristupu porodiljskim uslugama.\nŠefica kancelarije UNFPA Visara Mujko Nimani rekla je da drugo istraživanje i dalje pruža jasnu sliku poteškoća i nedostataka koje je kovid-19 prouzrokovao u zdravstvenom sistemu Kosova, posebno kada su u pitanju usluge seksualnog i reproduktivnog zdravlja.\n"Ova procena i dalje pruža nama, kao i lokalnim i centralnim institucijama, znanje o identifikovanju ranjivih grupa prema kojima se treba okrenuti pružanjem fokusiranijih usluga, ublažavanja efekata krize i povećanja otpornosti zajednice", kazala je ona.\nI procene iz maja i novembra zabeležile su porast nasilja u porodici, a oko dve trećine ispitanika misli da je nasilje u porodici u blagom porastu u odnosu na istraživanje u maju.\nKovid-19 je takođe značajno uticao na preduzeća na Kosovu kojima upravljaju gotovo isključivo muškarci (82 odsto), dok su samo 11 odsto preduzeća vodile žene.\nPromene u restriktivnim merama i postepeno ponovno otvaranje, počev od juna 2020. godine, uticale su na normalno poslovanje preduzeća.\nU maju je 56 odsto izjavilo da su njihove aktivnosti potpuno zaustavljene zbog kovida 19, dok je u novembru samo 13 odsto prijavilo isto.\nU maju 2020. godine za oko 23 odsto preduzeća uticaj pandemije bio je vrlo negativan, a u novembru taj broj povećan je na 55 odsto.\nRečeno je da će nalazi ove studije pomoći da se dalje analizira uticaj pandemije kovid-19 na domaćinstva i preduzeća na Kosovu i da se razume na koje oblasti je potrebno usredsrediti pomoć.\n05.03.2021 Saobraćajna nesreća u Gračanici, povređeno dvanaestogodišnje dete (1899)\n06.03.2021 Donja Gušterica: Mladić se razneo bombom (1749)\n05.03.2021 Pasjane: Protest zbog zapošljavanja u Zdravstvenom centru (856)\n05.03.2021 Sud će ponovo raspravljati o pritvoru sedmorice mladića zbog tuče u Lapljem Selu (587)\n06.03.2021 Popović: Hitno procesuirati vozača koji je udario L.P. (331)


Kupovina na rate i nove fiskalne kase: Račun ide uz svaki ček – Bankar.rs\nHome/KOMPANIJE/Kupovina na rate i nove fiskalne kase: Račun ide uz svaki ček\nAko se kupuje roba na čekove (kod kojih su kao dogovoreni datumi izdavanja kasniji od datuma prometa) u slučaju prodaje na rate, prodavac izdaje fiskalni račun za prodatu robu kada dospeva rata, piše u Biltenu Ministarstva finansija.\nNa primer, ako neko kupuje veš mašinu na čekove, na šest mesečnih rata:\nKupac je dana 18. aprila predao šest čekova prodavcu, (za čekove su dogovoreni datumi izdavanja 29. april, 29. maj, 29. jun, 29. jul, 29. avgust i 29. septembar 2022. godine). Mašina će biti dostvaljena kupcu 3. juna ove godine i u tom slučaju prodavac mora da izda fisklani račun za avans 29. aprila 2022. godine, fiskalni račun za avans dana 29. maja 2022. godine i fiskalni račun za promet dana 3. juna 2022. godine.\nU Pravilniku o vrstama fiskalnih računa propisano je da obveznik fiskalizacije, preko nove fiskalne kase, izdaje fiskalni račun kupcu u štampanoj formi, koja omogućava proveru fiskalnog računa, ali da alternativno, obveznik fiskalizacije može fiskalni račun dostaviti elektronskim putem, isključivo uz saglasnost kupca.\nKompanija koja je prodala mašinu, kada uzme ispisane čekove, može od kupca da traži saglasnost za dostavljanje računa elektronskim putem.\nfiskalni račun kupovina na rate


Makron traži novi dijalog s predstavnicima Žutih prsluka\nNedelja , 2018-12-02 | 21:34:44\nPredsednik Francuske Emanuel Makron zatražio je danas od premijera Eduara Filipa da se sastane s liderima najvećih političkih partija u zemlji i predstavnicima pokreta koji stoji iza protesta zbog povećanja poreza na gorivo.\nJelisejska palata je posle sastanka saopštila da je Makron tražio i da Kastaner razmotri izmene bezbednosnih procedura kako bi se obuzdali nasilni protesti, prenosi Asošiejted pres.\nPlanirani sastanak Filipa s predstavnicima "Žutih prsluka" nije održan prošle nedelje zbog odbijanja zahteva da ti pregovori budu uživo prenošeni.\nNa jučerašnjem protestu u Parizu uhapšeno je više od 400 ljudi, a povredjeno više od 130 osoba. Vandali su zapalili više desetina automobila, pljačkali prodavnice, uništavali privatne kuće i kafiće, a na meti je bila i Trijumfalna kapija.\nAmerička država Alabama usvojila zakon koji zabranjuje abortus\nLideri dve vodeće stranke u Australiji saglasni da homoseksualci ne idu u pakao\nNaslednica Angele Merkel rekla da neće zameniti kancelarku pre vremena


23-09-2019 22:45 Svet Region\nOružane snage Bosne i Hercegovine (BiH) pokrenule su proces naoružavanja, kako je to prošle godine i najavio Bakir Izetbegović. Prvi kontigent stigao je iz Amerike u vidu dva polovna helikoptera „Hjui 2“, američke firme „Bel“, koji su se proslavili učešćem u Vijetnamskom ratu.\nVojska BiH (Foto: Jutjub)\nNezvanično, ovo je samo početak u naoružavanju bosanske vojske koje će finansirati Amerika uz instant donaciju od pet miliona evra. Ostatak novca, oko 300 miliona konvertibilnih maraka, odobrilo je Veće ministara BiH u decembru 2015. godine.\nPredrag Ćeranić, dekan Fakulteta za bezbednost u Banjaluci i Gostimir T. Popović, politički analitičar i stručnjak za bezbednost, smatraju da sve što se dešava u BiH ima veze sa politikom, uključujući i naoružavanje vojske.\nOba sagovornika smatraju da ako je Amerika mogla da dâ osam miliona evra za nevladin sektor, a da RS o tome nije ništa znala, sasvim je moguće da ni u ovu američku donaciju nisu bili upućeni. To je, kako kaže Ćeranić, manji problem od pitanja protiv koga se naoružava vojska Bosne?!\n„Bezbednost je duboko političko pitanje u BiH. Ako je osuđena RS koja je želela da obnovi lako naoružanje svog MUP-a, kako onda borbeni helikopteri mogu biti dobrodošli“, pita se on, uz podsećanje da je RS od pet agencija dobila dozvole da obnovi oružje za policiju, ali je opet na kraju ispalo da se RS naoružava.\n„Dvostruki standardi su još od potpisivanja Dejtona na sceni u BiH i to smeta ne samo Srbima, već i Hrvatima. Kada pričamo o naoružanju, mora se imati u vidu i nedavna platformu SDA koja je istakla ratne ciljeve. Dakle, sve ono što je hteo da ostvari Alija Izetbegović, a zbog čega je i došlo do ratnih sukoba na ovim prostorima, sada pokušava da ostvari njegov sin Bakir Izetbegović“, dodaje on.\nStručnjak za bezbednost Gostimir T. Popović naglašava da problem može da nastane jer je odbrambeni sistem RS predat Sarajevu, dakle, RS ga nema.\n„U aneksima Dejtonskog sporazuma lepo piše šta ko može i koliko da ima od naoružanja. S obzirom da je RS oduzeto pravo koje je prema Dejtonskom sporazumu imala, to jest mogućnost da ima svoju vojsku, ovo sada može da bude problem. Zbog toga je možda potrebno da se napravi određeni politički potez kako bi RS vratila pravo koje joj je pripadalo po izvornom Dejtonu“, kaže on.\nĆeranić podseća da je RS pristala da BiH ima zajedničku odbranu, samo zbog nedostatka novca. Inače, u Dejtonskom sporazumu organizacija bezbednosti, uključujući tu i vojsku, pripada entitetima, dodaje on.\n„Član srpskog predsedništva Milorad Dodik u više navrata je zahtevao da se nadležnost bezbednosti vrati pod okrilje RS, pokušavajući da to nametne kao temu za razgovor u Sarajevu i među predstavnicima međunarodne zajednice. Međutim, svaki put je ispalo da želi da ’militarizuje RS‘“, objašnjava Ćeranić.\nOba sagovornika veruju da se teoretski vojska BiH posmatra kao zajednička vojska, ali da je to u praksi zapravo vojska Federacije. Vrlo je moguće, dodaje Popović, da ovi borbeni iznenadni pokloni imaju za cilj disciplinovanje RS.\n"To je negativan pokušaj Amerike i NATO-a da se na neki način pokažu zubi Republici Srpskoj. Nije ovo neka velika i mnogo opasna donacija, ali jeste aktivnost koja nije u skladu sa mirovnom politikom“, njegov je zaključak.\nPosle ove donacije bosanska vojska će imati ukupno 12 helikoptera, a dalja nabavka će se finansirati iz odbrambenog budžeta BiH uz američku podršku.\nPročitajte OVDE sa kim se hrvatska predsednica sastala u NJujorku.


Potpisan ugovor o opremi za nerazvijene opštine - SDA Sandžaka\nPotpisan ugovor o opremi za nerazvijene opštine\nMinistar u Vladi Srbije dr. Sulejman Ugljanin danas je u Palati „Srbija“ potpisao ugovore sa predstavnicima 43 nerazvijene opštine u zemlji o nabavci kompjuterske opreme i umrežavanju u Centralni sistem podataka.\nDanašnje potpisivanje omogućeno je Sporazumom o poslovno-tehničkoj saradnji koji su prošlog decembra potpisali minsitar Ugljanin za Kancelariju za održivi razvoj nerazvijenih područja, ministar pravde i državne uprave Nikola Selaković i generalni direktor Javnog preduzeća PTT saobraćaja Srbije Milan Krkobabić.\n„Ovo je dokaz kako brzo možemo da završimo posao kad radimo zajedno i zato sam zahvalan i ministarstvu i PTT-u,“ rekao je Ugljanin, dodajući da je bilo „krajnje vreme da i nerazvijene opštine sa milion stanovnika budu umrežene u Centralni sistem podataka i da i ti ljudi za nekoliko minuta mogu u svojim opštinama dobiti lična dokumenta. To je značajan korak napred koji olakšava svakodnevni život, pomaže u stavranju stimulativnog ambijenta za razvoj tih opština, a olakašaće i kontakt našim ljudima u dijaspori koji bi da ulažu u nerazvijene područja.“\nUkupna vrednost opreme je 14 miliona dinara, a obezbeđena su 270 račanura i 282 laserska štampača. Novac za opremu daje Kancelarija, softver, obuku matičara i informatičara, kao i umrežavanje sa Centralnim sistemom obezbeđuje ministarstvo, a PTT će instalirati opremu po opštinama.\nPredstavnici Danskog savjeta za izbjeglice posjetili su op?tinu Novi Pazar i tom prilikom razgovarali sa predsjednikom op?tine Novi Pazar dr Sulejmanom Ugljaninom. Oni su upoznali predsjednika ...\n32 GODINE STRANKE DEMOKRATSKE AKCIJE\nBy SDA Sandžaka 26 May 2022


Tabloidi - neukusu treba reći ne\nod Brave Heart taj Sre Sep 19, 2018 8:29 pm\nVlasnik Pinka Željko Mitrović nastavio je da proziva preko svoje televizije ministra kulture i informisanja Srbije Vladana Vukosavljevića zbog stava o štetnosti rijaliti programa i potrebi novog regulisanja njihovog emitovanja, na šta je dobio odgovor da je civilizovana debata o toj temi očigledno nemoguća, ali da će Vukosavljević nastaviti da se zalaže za to da u programima sa nacionalnom frekvencijom “bude što manje sadržaja u kojima se afirmišu rečnik sa margine jezičkog registra i ponašanja koja se obično smatraju nedoličnim”.\nSmatrajući da su “prestali da postoje svi razumni razlozi za nastavak iznuđene polemike sa pustoglavim Željkom Mitrovićem”, Vukosavljević je naveo 19. septembra u pisanoj izjavi da je preduslov za bilo kakvu civilizovanu debatu uzdržavanje od laži i kleveta, a budući da je to u poslednjem obraćanju vlasnika Pinka izostalo, ne preostaje mu ništa drugo nego da na tu prepisku stavi tačku.\n“Razlozi koji Mitrovića navode da, putem svoje medijske mašinerije, vređa sve one sa kojima se ne slaže, nejasne su prirode i možda daju za pravo mnogim građanima Srbije koji to pripisuju korišćenju suplemenata što nadražuju nervni sistem i proizvode čitav niz neprijatnih dodatnih epifenomena. Ipak, ne verujem u te sumnjive pretpostavke sve dok ne budu pouzdano dokazane”, naveo je Vukosavljević, dodajući da veruje u to da “vlasnik medijske imperije treba skrupulozno da koristi alate kojima raspolaže i da u javnom prostoru, kada proceni da je potrebno, debatuje i oštro i jetko ako treba, ali da ne prelazi osetljivu granicu ličnog vređanja i klevetanja”.\n“Nažalost, zbog funkcije koju obavljam, dužan sam da štitim dobro kućno vaspitanje i moralnu uzoritost ubedljive većine građana ove zemlje, pa ne smem i ne želim da mu odgovorim na jedini način koji Mitrović može da razume. Zadržaću pravo da to učinim u nekim drugim, budućim okolnostima”, poručio je Vukosavljević, saopštilo je Ministarstvo kulture.\nPovodom Vukosavljevićeve izjave da bi rijaliti programi trebalo da se emituju na posebnim kanalima koji se plaćaju i da su sramota za medijsku scenu, te da duhovno i mentalno uništavaju narod, Mitrović je u novom "javnom pismu" izneo niz uvredljivih ocena na račun intelektualnih sposobnosti Vukosavljevića i optužio ga da vređa narod “elitističko-hermetizovanom” politikom.\nIzmeđu ostalog, Mitrović je zamerio Vukosavljeviću i zbog podrške Filmskog centra Srbije filmu “Teret” Ognjena Glavonića, za koji je naveo da je “izrazito antisrpski”.\n“Kako bi bio siguran da me dobro razumete, ne mislim ja da ovakve teme ne treba da imaju svoje mesto u srpskoj kinematografiji, ali valjda su za državno finansiranje prioritetniji filmovi poput filma ‘Djeca Kozare’ Lordana Zafranovića koji govori o stradanju srpske dece u ustaškim logorima tokom drugog svetskog rata, za koji naravno niste imali ni vremena ni sluha”, naveo je Mitrović.\nTvrdeći da na Pinku nema pornografije, Mitrović je optužio ministra da komentariše programe koje nije gledao ili da govori o programima za odrasle koje je gledao na nekim drugim stanicama. U tom kontekstu mu je zamerio i zbog navodnog nekorišćenja nadležnosti da spreči “erotsku scenu između dva Diznijeva lika, Paja Patka i Miki Mausa, na izložbi skulptura u srpskom kulturnom centru Parizu pod nazivom ‘Kraj i Početak’”.\nVukosavljević je na prvo "javno pismo" Mitrovića odgovorio 18. septembra da će nastaviti da poziva sve televizije koje koriste nacionalne frekvencija da u svojim programima smanjuju “količine prostakluka, verbalne i telesne pornografije i drugih skarednih oblika ponašanja”.\nVukosavljević je govorio o rijaliti programima u okviru diskusije sa troje bivših ministara kulture – Nadom Popović Perišić, Ivanom Tasovcem i Branislavom Lečićem, koji su takođe oštro kritikovali takve medijske sadržaje. Lečić je ocenio da postojanje rijaliti programa na stanicama sa nacionalnim frekvencijama predstavlja “jasnu političku nameru” vlasti, a Tasovac je izneo stav da se i razgovorom o takvim programima povećava njihova vidljivost.\nVukosavljević je ponovio da Ministarstvo kulture nije nadležno za programe elektronskih medija i da ne može na njih da utiče, jer je to nadležnost Regulatornog tela za elektronske medije (REM).


Zahvaljujemo se Pokretu socijalista na "argumentovanoj" kritici u kojoj su otkrili da smo "doživeli poraz na izborima" i da "ne poznajemo više od 30 građana Vrbasa". Ostaće upamćeno da je lažni pokret levice, sa sumnjivim rezultatima glasanja, svoj prvi “opozicioni” nastup u političkom životu Vrbasa iskoristio za napad na istinsku opoziciju.\nPokret Dosta je bilo je nakon uvida u birački materijal utvrdio da je 13% glasačkih listića SNS-a i 10% glasačkih listića PS obeleženo šiframa, podneo krivičnu prijavu Opštinskom javnom tužilaštvu zbog sumnje na organizovanu i masovnu kupovinu glasova na lokalnim izborima u Vrbasu, za šta smatramo da je bila naša obaveza u zaštiti interesa građana opštine Vrbas. I ubuduće ćemo ukazivati na kršenja zakona Republike Srbije od strane stranaka na vlasti, ali i svih ostalih koji učestvuju u političkom životu.\nDok čekamo reakciju tužilaštva, Pokret socijalista će na navode krivične prijave koju smo podneli, morati ipak da odgovari argumentima, jasno i precizno, pa se nadamo da će imati objašnjenje zašto su njihovi glasači morali da zaokružuju broj 4 crvenom hemijskom i upisuju brojeve na glasačkim listićima.\nTo što nas na ovaj način napadaju ljudi koji su svoj “kredibilitet” dokazali preletanjem iz bivšeg DS-a i SRS-a, pa ih ni SNS ne želi u svojim redovima već im je naložio da osnuju posebnu "stranku" kako bi obavljali njihov prljavi posao, govori nam da smo na dobrom putu i da radimo prave i korisne stvari za građane naše opštine.\nSaopštenje Pokreta socijalista je, nažalost, dokaz da još uvek ima ljudi u politici koji smatraju da naši sugrađani ne zaslužuju pristojnu i argumentovanu komunikaciju njihovih "izabranih" predstavnika. Mi smatramo upravo suprotno. Krajnje je vreme da političari u Vrbasu počnu da menjaju zapuštenu političku kulturu. Za početak ćemo izgleda ipak morati da obezbedimo fer i korektne izbore kako bi izabrani predstavnici dobili legitimitet i svoj rad nastavili u skladu sa tim principima na korist svih građana.\nOO Dosta je bilo Vrbas


TUZLANSKA KAPIJA – REŽIRANA TRAGEDIJA · Kraljevo.online\nNASLOVNA DRUŠTVO TUZLANSKA KAPIJA – REŽIRANA TRAGEDIJA\nTUZLANSKA KAPIJA – REŽIRANA TRAGEDIJA\nPromocija knjige general potpukovnika Ilije Brankovića, o sudbini generala Novaka Đukića: “Tuzlanska Kapija-Režirana tragedija“\nU četvrtak, 20. februara od 18:00 sati u Svečanoj sali Gradske uprave u Kraljevu, promocija i prezentacija knjige „Tuzlanska Kapija-Režirana tragedija“ autora general potpukovnika Ilije Brankovića.\nOvo nije samo promocija knjige, već i svedočenje o sudbini generala Novaka Đukića, koji je osuđen na izdržavanje zatvorske kazne od 20 godina.\nU knjizi autor general Branković svedoči o detaljima masakra i prezentuje istinu o događaju na Trgu Kapija u Tuzli 25 maja 1995. godine, prilikom kog je usmrćena 71 osoba, a više od 180 je lakše i teže ranjeno i svim podmetanjima i nečinjenjem Suda BiH.\nSud Bosne i Hercegovine je na osnovu lažnih nalaza veštaka tužilaštva, osudio na 25 godina zatvora generala Novaka Đukića, bez da su dokazali da je izdao naredbu za ispaljivanje granate 130 mm, koja je navodno prouzrokovala tragediju.\nTim za odbranu generala Đukića da bi dokazao da on nije kriv, doneo je odluku da u periodu 2013-2017 izvrši ekspertize, koje su pokazale da granata nije uzrok tragedije. Sudski veštaci, pored domaćih, ekspertize su nezavisno svako za sebe izveli eksperti iz Češke, Francuske i Izraela, koji su kroz svoje ekspertize opovrgnuli lažno navedene činjenice i podatke veštaka tužilaštva, i dokazali da se radi o terorističkom aktu.\nMinistarstvo pravde BiH ignorišući rezultate prikazane u Izveštajima eksperata iz Srbije i inostranstva, dostavilo je zamolnicu Ministarstvu pravde Republike Srbije da prihvati presudu Suda BiH, i generala Novaka Đukića uputi na izdržavanje kazne. Međutim, da bi sud u Srbiji postupio po njihovom nalogu, oni su bili dužni da dostave dokumentaciju slučaja, što nisu učinili, čime je Tim za odbranu suočen sa opstrukcijom od strane suda BiH.\nDa bi pobedila istina koju zaslužuju pre svega nedužno nastradali, njihove porodice i lažno optuženi general Đukić, Tim za odbranu organizuje promociju i prezentaciju knjige, čime će svim ljudima prikazati izvorne i stvarne činjenice vezane za ovu režiranu tragediju.\nOva kao i predhodna knjiga su jedinstven primer ne samo kod nas već i u svetu, kako treba postupiti pred sudovima u slučajevima podmetanja krivice, osumnjičenim.\nPredavači će biti autor knjige, recenzenti i advokat iz advokatskog Tima odbrane. Takođe, oni će dati izjavu za medije, koja je predviđena pre samog početka prezentacije knjige.\ntuzlanska kapija režirana tragedija


Glavna filijala VTB banke u Beogradu\nZainteresovane su dve banke koje već posluju na srpskom tržištu, ali u vlasništvu stranaca. Razgovori između predstavnika matične VTB banke u Rusiji i potencijalnih kupaca su u toku, a završetak celog procesa očekuje se u narednih nekoliko meseci.\nOva saznanja potvrdili su nam i u Narodnoj banci Srbije. Guverner Jorgovanka Tabaković kaže za "Blic" da postoji interes više kupaca.\n- Zasad još niko nije zvanično aplicirao. Mogu samo da kažem da su u pitanju vrlo ozbiljni potencijalni kupci - rekla je Tabakovićeva.\nVTB banka je u Srbiju došla 2013, kada ju je preuzela Moskovsku banku, koja je počela da posluje kod nas još 2008. To je bila prva banka kod nas sa ruskim kapitalom.\n"Mogu samo da kažem da su u pitanju vrlo ozbiljni potencijalni kupci", Jorgovanka Tabaković, guverner NBS\nDržava Rusija ima 60,9 odsto udela u VTB banci, dok su njeni klijenti najveće i najjače ruske državne firme. Na čelu banke je već 15 godina jedan od najiskusnijih ruskih finansijskih magova Andrej Kostin. On je još 1992. ukazom Borisa Jeljcina bio zadužen za finansijsku zaostavštinu i dugove SSSR-a. To je radio kao prvi čovek Vnešekonom banke, iz koje je zapravo nastala VTB banka. Kostina u Rusiji smatraju pripadnikom kremaljskih liberala, ali i jednim od retkih visokih funkcionera koji je otvoreno govorio da bi naftnog oligarha Mihaila Hodorkovskog, vlasnika "Jukosa", trebalo pustiti iz zatvora. To je čak sugerisao Vladimiru Putinu u jednom TV nastupu. Putin je godinu i po kasnije amnestirao Hodorkovskog.\nGubitak od 810 miliona dinara u 2016.\nVTB grupa, pored banke ćerke u Srbiji, prodaje i svoje banke u Ukrajini i Francuskoj. Ova bankarska grupacija, inače, poseduje veliku međunarodnu mrežu u okviru koje nudi sveobuhvatan spektar usluga klijentima u više od 20 zemalja u Evropi, Aziji i Africi. Na tržištu Srbije VTB banka ima minimalno učešće, a prošlu godinu je prema izveštaju NBS završila sa gubitkom od oko 810 miliona dinara.


Srbija ubedljivija od Farskih Ostrva: Gudelj golčinom overio trijumf nad Grcima!\nU poslednjoj utakmici ove godine fudbaleri Srbije savladali su Grčku na gostovanju sa 0:2 (0:0) u prijateljskom meču golovima Radosava Petrovića i Nemanje Gudelja.\nNe zna se ko je u ovu utakmicu ušao u lošijoj atmosferi, a obe selekcije su ostale bez selektora posle razočaravajućih partija i rezultata u kvalifikacijama za Evropsko prvenstvo 2016. godine u Francuskoj.\n"Orlovi" su ostali bez Dika Advokata posle očajne igre i poraza od Danske sa 1:3 u Beogradu pa je na klupi sedeo selektor mlade reprezentacije Radovan Ćurčić, dok su "heleni" takođe kod kuće izgubili od autsajdera Farskih Ostrva sa 0:1, nakon čega je Klaudio Ranijeri podneo ostavku, pa ih je vodio Konstantinos Canas, takođe selektor njihovog mladog nacionalnog tima, a Grci su još ubedljivije poraženi.\nĆurčić se odlučio samo za pet startera iz debakla sa Danskom (Stojković, kapiten Ivanović, Duško i Zoran Tošić, i Matić), odbrana je nešto bolje funkcionisala, mada nije ni imala previše posla protiv usporenog rivala.\nKako su protekli uvodni trenuci najbolje svedoči to da niko nije uputio nijedan udarac, a prvi korner imali su Grci u 14. minutu kada je Ivanović glavom otklonio potencijalnu opasnost posle centaršuta sa desnog boka. Domaćin je apsolutno dominirao u posedu lopta, jer je u njihovim nogama bila 73 odsto vremena.\nSituacija se uopšte nije menjala, pa je publika gledala pravu uspavanku, jer šuta nije bilo ni do 20. minuta, da bi se minut kasnije dogodilo prvo kakvo-takvo uzbuđenje - Hristodulopulos je prošao Ivanovića po levoj strani i ušao u kazneni prostor gde ga je Tomović nagazio sa leđa i grčki napadač je ostao bez kopačke, ali penal nije dosuđen.\nTek u 27. minutu viđen je i prvi udarac, Manijatis je probao da ugrozi Stojkovića sa više od 25 metara, ali je loptu poslao visoko preko prečke. Srbija je uzvratila dva minuta kasnije na gotovo identičan način, jer je Zoran Tošić izveo slobodnjak sa oko 20 metara i šutirao preko gola. Na isteku pola sata meča probudila se i publika, pokušala pesmom da trgne aktere na terenu, ali ni to nije mnogo pomoglo.\nJedini strelac za "orlove" u kvalifikacijama za EURO2016 bio je "kriv" i za prvi šut u okvir gola na meču - krilni napadač moskovskog CSKA je u 38. minutu vrlo dobro šutirao, opet iz slobodnjaka, i sa nekih 25 metara naterao Glikosa na paradu. Kako je proticalo prvo poluvreme, golovi nisu mogli ni da se očekuju, pa su mreže mirovale.\nNešto ofanzivniju igru "orlovi" su uspeli da krunišu u 60. minutu pošto je Zoran Tošić izveo prekid sa desne strane i pronašao Petrovića, a on je glavom sa 10-tak metara poslao loptu u donji levi ugao za 0:1.\nNedugo zatim uzvratio je nervozni Kone udarcem sa distance koji je Stojković nešto nesigurnijom intervencijom sproveo u korner. Ćurčić je prve promene napravio u 66. minutu i na teren umesto Markovića i Jojića poslao Lazovića i Đuričića koji je četiri minuta kasnije dobro gađao u donji levi ugao nakon kornera, ali je Glikos sačuvao mrežu.


Delegacija grada Dejtona u posjeti BBI banci\nDelegacija grada Dejtona u posjeti BBI banci\tDejtonska koalicija za privredni razvoj sarađivat će sa BBI bankom i SBF-om\nDelegacija grada Dejtona na čelu sa vijećnikom u Gradskom vijeću Matt Josephom, koja boravi u radnoj posjeti Sarajevu, posjetila je Bosna Bank International (BBI). U razgovoru s direktorom BBI banke Amerom Bukvićem predstavnici grada Dejtona i Dejtonske koalicije za privredni razvoj čestitali su BBI banci i njenom rukovodstvu na organizaciji međunarodne investicijske konferencije Sarajevo Business Forum, koja predstavlja odličnu platformu za zajednički nastup kompanija iz jugoistočne Evrope prema svjetskim tržištima.\nDirektorica programa Vlade Dejtonske koalicije za privredni razvoj Kelly Geers posebno se zanimala za unapređenje saradnje grada Dejtona i BBI banke, BBI VIP Business Cluba i SBF-a, te izrazila namjeru da pomogne u razvoju malih i srednjih preduzeća i pokretanju proizvodnje u BiH. Gosti iz SAD-a izrazili su spremnost da zajednički sa predstavnicima BBI banke rade na povezivanju američkih tržišta sa tržištima jugoistočne Evrope i zemalja Istoka i Zaljeva.\nDejtonska delegacija podržala je i incijativu BBI banke o internacionalizaciji Sarajeva kao modelu za prevazilaženje ekonomske krize, s posebnim naglaskom na razvijanju univerzitetske saradnje oba grada. Bukvić je predstavio ideju BBI banke o Sarajevu kao regionalnom edukacionom centru, te unapređenju ovog projekta kroz implemetiranje američkih obrazovnih programa za poduzetništvo i zdravstvo. Gosti iz SAD izrazili su zadovoljstvo susretom i zahvalnost BBI banci na kooperativnosti i podršci u edukacionim programima poduzetništva kroz BBI akademiju koja bi studentima / poduzetnicima pružila sva neophodna znanja iz islamskog bankarstva, a najboljim obezbjeđivala i finansiranje za otpočinjanje biznisa.\nDrugi vid saradnje BBI banke i SBF-a sa gradom Dejton otvoren je kroz mogućnost ulaganja u zdravstvenu zaštitu u BiH izgradnjom američke bolnice, kao i SPA centara koji bi sa ljekovitim vodama koje BIH posjeduje privukli posjetitelje iz cijelog regiona u Sarajevo i BiH.\nGovoreći o prednostima koje BiH posjeduje Bukvić je naglasio i važnost ljudskog potencijala koje naša zemlja posjeduje navodeći primjer Srebreničana Adnana Golubovića, jednog od deset najboljih inžinjera u vodećoj svjetskoj avio-industrijskoj kompaniji „Boeing“. Predstavnici BBI banke upoznali su delegaciju Dejtona s Golubovićevim projektom proizvodnje kompozitskih materijala koje je predstavio na prošlom SBF-u, nakon čega su izrazili želju da ostvare saradnju i u ovoj oblasti.


srbijasport.net - djora - Vesti\nUtorak, 16.10.2018 04:25\n18.07.2018 11:46 djora 1432\nU lepom ambijentu u Makiškoj šumi, fudbaleri novog prvoligaša OFK Žarkova već dve nedelje pripremaju se za novu sezonu, do sada su odigrali i dve kontrolne utakmice, protiv članova Srpske lige „Vojvodina“ - Omladinca iz Novih Banovaca (1:1) i Borca iz Sakula (3:0). Šef stručnog štaba, Dejan Rađenović , zadovoljan je dosadašnjim...\n20.01.2018 15:00 djora 1178\nŽarkovčani počeli pripreme za proleće\nPosle pet punih nedelja, završeno je vreme odmora u taboru OFK Žarkova, lidera Srpske lige „Beograd“. Tim iz Makiške šume krenuo je sa pripremama za prolećni deo prvenstva, u kojem su ambicije jasne - zadržavanje vodeće pozicije i plasman u Prvu ligu. Šef stručnog štaba, Dejan Rađenović sa saradnicima izbrojao je na prozivci 26 igrača, od kojih su većina starosedeoci, uz nove snage i igrače...\n11.01.2018 18:08 djora 1154\nVlasnički problemi Ostružničana sa terenom\nPripreme Ostružničana za početak prolećnog dela prvenstva u Prvoj beogradskoj ligi, grupa A, treba da počnu 28. januara, ali se još ne zna gde će se održati. Ranijih godina visok vodostaj je sprečavao rad, a sada su administrativni problemi oko igrališta kraj Save ponovo zaokupili „alase“, kao i pre dve godine. Stari vlasnici dela terena sada su prodali parcelu, a...\n31.12.2017 12:20 djora 1561\nŽarkovo na pola puta do Prve lige\nU osmoj uzastopnoj sezoni u elitnom rangu glavnog grada, Srpskoj ligi „Beograd“, Žarkovo je postalo najozbiljniji kandidat za plasman u Prvu ligu Srbije. Prvotimci su jesen završili na vodećoj poziciji, sa 40 osvojenih bodova (rekordnih od kako liga ima 16 timova), četiri više od OFK Beograda, koga su pobedili na Staroj Karaburmi u desetom kolu sa 2:1. Ekipa je na 15 utakmica upisala 13...\n26.08.2016 21:08 djora 2266\nBežanija zasluženo savladala Piroćance\nTeška i zaslužena pobeda Bežanije, prva u novom prvenstvu. Domaćini su u uvodu igrali ofanzivno i imali inicijativu, a prvu šansu stvorili su Piroćanci u 8. minutu, iz prodora Ristića po desnoj strani. Beogradski „lavovi“ su mogli da povedu u 18. minutu, udarac glavom Mitrušića sa peterca, golman Bulajić odbio je u korner. Gosti su uzvratili preko Čolovića,...\n12.08.2016 15:13 djora 3272\n29.05.2016 21:03 djora 1455\nRemi u Makiškoj šumi u predigri finala Kupa\nU predigri finala Kupa FS Srbije na teritoriji Beograda, zakazanoj za sredu na stadionu Sinđelića od 17 časova, fudbaleri Žarkova i Brodarca 1947 odigrali su solidnu prvenstvenu utakmicu bez značaja za plasman, ali i sačuvali snagu i adute za borbu za trofej. Gosti su poveli iz prvog napada, posle udarca iskusnog napadača Darka Matejića, na odbijenu loptu natrčao je ofanzivni vezista Vuk...\n22.05.2016 20:58 djora 1704\n21.05.2016 21:21 djora 1274\n"Motoristi" savladali "vukove" sa Kosmaja\nRakovičani su zasluženo savladali solidne i borbene goste sa Kosmaja i učvrstili se u sredini tabele. Izabranici trenera Dragana Stevanovića nastavili su seriju dobrih rezultata na domaćem terenu. Prvu šansu za „motoriste“ imao je napadač Boško Janjić sa bele tačke u 9. minutu, udarac je odbranio golman Uroš Đurić, prethodno je u prodoru oboren...\n18.05.2016 22:06 djora 1414\nŽarkovčani za gol bolji od komšija\nŽarkovčani su u zanimljivoj i kvalitetnoj partiji pobedili solidne Rakovičane i skočili na četvrtu poziciju Srpske lige „Beograd“. Komšijski dvoboj, bez rezultatskog značaja, protekao je u ofanzivnoj igri. Ofanzivni vezista Miloš Čudić je u uvodnih pola sata dva puta zapretio odbrani Rakovičana, oštrim šutevima sa leve strane. Žarkovčani su poveli...\n04:14 Fića šampion Novog Sada\n15.10.2018 Drugi poraz Lozničanki\n15.10.2018 Maminjo dominira i na svadbi\n15.10.2018 Dragan Aničić novi šef stručnog štaba Voždovca\n15.10.2018 Održan Međunarodni džudo turnir u Vrnjačkoj Banji\n15.10.2018 Partizan dobio dom\n15.10.2018 Gatarić Cedevitin


Vesti online / Vesti / Društvo / Prvi put biće obavezno osiguranje od povreda na radu\nPrvi put biće obavezno osiguranje od povreda na radu\nMinistar za rad, zapošljavanje, boračka i socijalna pitanja Zoran Ðorđević formirao je tri radne grupe, među kojima i za izradu Nacrta zakona o osiguranju od povreda na radu radi naknade štete, kojim bi po prvi po prvi put bilo uvedeno obavezno osiguranje od povreda na radu.\nÐorđević je istakao da se sistem osiguranja radnika od povreda na radu zasniva na volji poslodavca.\n- Radnici koji pretrpe povredu na radu, svoja prava u vezi naknade štete mogu da ostvare samo pokretanjem dugotrajnih sudskih postupaka, a porodice smrtno stradalih radnika su teško, a često uopšte nisu ostvarivale ova prava - rekao je Ðorđević, a navodi se u saopštenju ministarstva.\nU Srbiji će po prvi put biti uvedeno obavezno osiguranje od povreda na radu radi naknade štete, a zakonom će se urediti da finansijska sredstva za osiguranje padaju na teret poslodavca i da se određuju u zavisnosti od nivoa rizika od povređivanja.\n- Donošenjem ovog zakona stvoriće se uslovi da se radnicima koji su povređeni na radu ili njihovim porodicama zaštite prava i obezbedi odgovarajuća odšteta, jer Ministarstvo brine o svim radnicima, njihovoj bezbednosti na radu i zaštiti zdravlja - rekao je Ðorđević.\nRadnu grupu za izradu nacrta zakona, pored predstavnika Ministarstva za rad, čine i predstavnici ministarstava zdravlja i finansija, kao i Udruženja osiguravača Srbije i predstavnici Unije poslodavaca Srbije, Saveza samostalnih sindikata Srbije i Ujedinjenih granskih sindikata Nezavisnost.\nMinistar je, takođe, formirao i radnu grupu za izradu Predloga strategije unapređenja položaja osoba sa invaliditetom, kao i za reviziju liste profesionalnih bolesti, radi zaštite i unapređenja položaja građana, sa posebnim akcentom na osobe sa invaliditetom.\nKako se navodi, zbog prestanka važenja Strategije 2015. godine, važno je izraditi predlog novog strateškog dokumenta Vlade na polju unapređenja položaja osoba sa invaliditetom.\nRadnu grupu za izradu Predloga strategije i Predloga akcionog plana za primenu Strategije za period do 2024. godine, činiće predstavnici resornog ministarstva i osobe sa invaliditetom.\n- Resorsno ministarstvo posvećuje posebnu pažnju osobama sa invaliditetom, unapređenju njihovog položaja i života u zemlji - rekao je ministar.\nZadatak Radne grupe za reviziju liste profesionalnih bolesti je revizija liste profesionalnih bolesti sadržane u odgovarajućem Pravilniku Međunarodne organizacije rada za slučaj nesreće na poslu i profesionalnih bolesti.\nPrema rečima ministra, u skladu sa pojavom novih zanimanja potrebno je uskladiti i listu profesionalnih bolesti.\n- Ovo je još jedan od načina na koji želimo da zaštitimo naše radnike - rekao je Ðorđević i zahvalio predstavnicima sindikata i poslodavaca na konstruktivnim inicijativama.\nOsiguranje od povreda na radu\nKoka-kola kupuje i "Knjaz Miloš"?\nPevačica savetuje žene: Muškarci mlađi od 30...


Obeležavanje stote godišnjice Solunskog fronta u organizaciji Gradske opštine Medijana\nGradska opština Medijana u petak, 14. septembra 2018. godine nizom aktivnosti obeležiće stotu godišnjicu proboja Solunskog fronta. Biće priređen prijem za delegaciju Društva za negovanje tradicija oslobodilačkih ratova Srbije do 1918. godine iz Beograda i prijem za učenike generacije u školskoj 2016/2017. godini osnovnih i srednjih škola sa područja Gradske opštine Medijana. Na reljef generalu Ogistu Šarlu Tranijeu u istoimenoj ulici u Nišu biće položen venac. Scensko-muzički događaj, „Čas istorije sa Medijanom“ i promocija knjige „Skoplje, pa to je daleko..Balkan 1918.“, autora Iv Žuena i Pjera Fransoa održaće se u Narodnom pozorištu u Nišu.\nGradska opština Medijana organizuje sa Društvom za negovanje tradicija oslobodilačkih ratova Srbije do 1918. godine iz Beograda, Narodnim pozorištem i Studentskim kulturnim centrom u Nišu. Skupu će prisustvovati veliki broj zvanica iz društvenog života grada, učenici osnovnih i srednjih škola, građani, predstavnici udruženja.\nCilj je između ostalog podsećanje na izuzetno važan datum u istoriji srpskog naroda i edukacija učenika kroz izvorno istorijsko štivo.


GM Optimist - Novih 30 sadnica za drvored pored Despotovice\nČlanovi Udruženja građana GM Optimist, u okviru projekta "Još samo par stabala za nas", koji je sufinansiran od strane Ministarstva zaštite životne sredine, posadili su novih 30 sadnica za drvored pored Despotovice.\nNaime, aktivisti GM Optimista pre dvadesetak dana uputili su poziv Milanovčanima da se priključe akciji i pomognu u kopanju rupa.\n- Na naš poziv za pomoć u kopanju rupa odazvala su se dva radnika Metalca, Radojko Nešković i Jadranko Živanić. Ovoga puta zahvaljujemo se i gospođi Nadi Kalimančević koja je delegirala članove svog tima i obećala saradnju i u budućnosti, naročito kada je u pitanju nega i zalivanje sadnica - rekao je za naš portal Bojan Milovanović, iz GM Optimista.\nPrema njegovim rečima najveći i najteži posao jeste kopanje rupa, jer je zemlja pored reke ustvari nasip pa ima dosta kamenja, a trenutno je i veoma tvrda usled dugotrajnog nedostatka kiše, pa im je u tom delu bila neophodna pomoć kako bi što pre sve završili.\n- Imali smo i pokaznu vežbu sađenja za učenike drugog razreda OŠ "Desanka Maksimović", i ovom prilikom zahvaljujemo se učiteljici Goci Urošević - kazao je Milovanović.


05/05/2022 | 20:23\nU prva tri meseca ove godine je Šel zaradio 9,13 milijardi dolara. To je skoro trostruko više u odnosu na isti period prošle godine, kada su prihodovane 3,2 milijarde dolara.\nŠel je istovremeno izgubio 3,9 milijardi dolara zbog povlačenja ruske nafte i gasa, uzrokovanog sukobom u Ukrajini.\nIzvršni direktor Šela Ven Der Bjurden je ocenio da je rat u Ukrajini izazvao “značajne poremećaje na globalnim energetskim tržištima” i da se osećaju “uticaji neizvesnosti i viših troškova”.\nO vrtoglavom rastu profita izvestio je i rivalski Britiš Petroleum, navodi BBC.\nNagli rast osnovnog profita prijavio je i Total Enerdžiz, a norveški Ekvinor, koji isporučuje četvrtinu britanskog gasa, takođe je zabeležio rekordnu zaradu.\nŠelovi podaci nadmašili su sva visoka očekivanja i sada je pitanje šta će kompanija učiniti “sa svim tim novcem”.\nObaveza Šela je da u Velikoj Britaniji tokom naredne decenije investira 25 milijardi dolara. Od toga je predviđeno da 75 odsto ode u zelene investicione planove – energetske projekte sa niskim sadržajem ugljenika i izgradnju punjača za električna vozila, a ostatak u projekte nafte i gasa iz Severnog mora.\nRadi se o obavezi koju je Šel preuzeo zbog zahteva opozicije za uvođenje poreza na neočekivanu dobit, čemu se britanska vlada protivi, pa će ministri pratiti da li kompanija sprovodi najavljeni investicioni plan.\nSkupa nafta “gura” inflaciju\nVisoke cene nafte i gasa povećavaju troškove života širom sveta, a inflacija u Britaniji od sedam odsto predstavlja najvišu stopu za proteklih 30 godina.\nRastu računi za energiju, troškove goriva i cene hrane, ali su jedan od glavnih inflatornih pokretača cene goriva, koje su “blizu rekordnih i mogle bi da ostanu tako mesecima”.\nZato je Banka Engleske, nastojeći da ublaži tempo rasta cena, povećala kamtne stope i upozorila da se zemlja suočava sa “naglim ekonomskim usporavanjem”.\nKamatna stopa porasla je sa 0,75 odsto na jedan odsto, što je najviši nivo od 2009. godine i četvrta korekcija od decembra. Projektovana inflacija do jeseni dostiže 10 odsto.\nGrčki premijer najavio NAJDRASTIČNIJE smanjenje cene struje